Hurrengo Errenta Aitorpena programatzea | Consumer\nHurrengo Errenta Aitorpena programatzea\nHauek dira berrikuntza nagusiak: PFEZren beherapenak, Ondarearen gaineko Zerga kentzea eta hipotekaren edo etxebizitza-kontuaren epea luzatzea.\nKrisiaren aurreko berrikuntzak\n/imgs/2009/01/aitorpena.jpgAgian, gehiegizko ezkortasun-kutsua dute, baina erakunde ekonomiko askok uste dute krisiaren alderdirik okerrena etorriko dela, eta, zalantzarik gabe, 2009 urte zaila izango dela ikuspuntu ekonomikotik. Egoera horren aurrean, etorkizunari aurrea hartzen jakitea eta familia-ekonomia behar bezala planifikatzea behar-beharrezkoa da, zalantzarik gabe. Krisiari aurre egiteko, adibidez, urte-hasieratik antolatu behar dira ekitaldirako aurrezki-, inbertsio- eta ondare-mugimenduak, eta, hala, zerga-programazio egokia egin ahal izango da, hurrengo errenta-aitorpena aurkezteko. 2009an, gainera, berrikuntza batzuk daude: ondarearen gaineko zerga kentzea, etxebizitza-aurrezki kontuak bi urtez luzatzea, enpresei BEZa azkar itzultzeko sistema orokortzea, hipoteka ordaintzeko luzamendua eskatzeko aukera edo nominan aplikatutako PFEZaren beherapena… Ez dago soberan, beraz, urtarriletik aurrera zergadunek ohiko berrikuntzak eta praktikak kontuan hartzea, ekitaldiko faktura fiskala jaisteko. Nolanahi ere, komeni da kontuak ematea eta alde onak eta txarrak ikustea, etorkizuneko aurrezkiak bihar gainkostua ekar dezakeen jakiteko.\nHipoteka amortizatzea, pentsio-plan batera ekartzea edo etxebizitza-aurrezki kontua irekitzea oso estrategia erabilgarriak dira zergak jaisteko eta Ogasunari gutxiago ordaintzeko. Baina, gainera, aurten hainbat ekimen berritzaile daude, eta horiek kontuan hartzea komeni da fiskoarekin egingo den hurrengo hitzordua programatzeko. Urtea hasteko eta 2010eko maiatzean aurkeztuko dugun aitorpenaren faktura fiskala planifikatzeko, hipoteka duten familia askok oxigeno pixka bat har dezakete Gobernuak sustatutako "E Plana"ren barruko laguntza-neurri berrietako bat hartuta: hipoteka bat eta urtean 33.000 eurotik beherako diru-sarrera gordinak dituzten guztiek PFEZaren atxikipenak bi puntutan jaisteko eska dezakete. Horrela, hileko nominan %15eko atxikipena egiten zaion zergadunari, neurri hori hartzen badu, %13a atxikiko zaio, errentaren aitorpena aurkezten duenean jaso ahal izango duen kenkaria aurreikusita. Horrek atxikipen txikiagoak ekarriko dizkie 2009ko errenta txikiei, 1.700 eta 2.000 milioi euro artekoak, eta "familien likidezia pixka bat hobetzeko abaguneko neurria" da, Ignacio Pérez Royo Cajasol Ikasketa Institutuko Aholkularitza Fiskaleko Masterreko zuzendariak eta Sevillako Udaleko Zerga Saileko buruak adierazi duenez.\n33.000 eurotik beherako hipoteka eta urteko diru-sarrera gordinak dituztenek PFEZaren atxikipenak bi puntutan jaisteko eska dezakete.\nAdibidez, urtean 20.000 euroko soldata gordina duen pertsona bati PFEZaren %15eko atxikipena aplikatuko zaio, eta hilean 1.108 euroko nomina (eta 1.214,29 euroko aparteko bi paga) kobratzen ariko da. Hipoteka badu eta bere PFEZ bi puntutan murrizteko neurriari heltzen badio, hilean 22 euro gehiago kobratuko ditu, hau da, 1.130,16 euroko nomina (eta 1.238,58 euroko aparteko bi paga). PFEZeko atxikipena %15etik %13ra jaitsiko da. PFEZaren beherapena eskatzeagatik, urtean 300 euro aurrez ordainduko dira. Kalkuluen arabera, 3,5 milioi zergadunek har dezakete neurri hori.\nNeurria ez da zergen murrizketatzat hartu behar, aurrerapen gisa baizik. Hurrengo urteko Errenta Aitorpena egitean, hipoteka-maileguaren kenkariaren laukian ezin izango da kapitalaren interes eta amortizazio gisa jarritako zenbatekoen %15 eskuratu, %13 baizik. Hau da, ez dago pentsatzerik abantaila fiskal bikoitza izan daitekeenik. Diru hori aurreratzen duen PFEZaren kuotaren beherapena da, baina ezin izango da berriro eskatu 2009ko Errenta Aitorpena hipoteka-kenketa gisa egitean.\nOhiko etxebizitza eskualdatzeko bi urteko epea luzatzea\nUrte hasieran kontuan hartu beharreko beste ekimen bat Gobernuaren proposamena da, etxebizitzan berrinbertitzeagatik zerga-salbuespena aplikatzeko epea gutxienez bi urtez luzatzea. Orain arte, pertsona batek bere etxebizitza saltzen zuenean, baina salmenta horren zati bat edo ondare irabazi osoa hamabi hilabeteko epean ohiko etxebizitza berri bat erosteko erabiltzen zuenean, igoera horrek ez zuen zergarik egiten. Hemendik aurrera, 2006, 2007 edo 2008an etxebizitza bat erosi duten familia guztiek, gero beren ohiko bizilekua saldu nahi badute, 2010eko abenduaren 31ra arte egin dezakete, Ogasunari ordaindu beharrik gabe.\nAbantailak: neurri honen bidez, ohiko etxebizitza aldatzea erabakitzen duten familiek abantaila fiskala izaten jarraitu ahal izango dute, eta aurreko etxebizitza saltzeko epe luzeagoa izango dute. Horren bidez, saihestu nahi da higiezinen merkatuaren likidezia-maila txikiak ondare-galera handiagoa eragitea familia-talde horri, eta horrek, era berean, etxebizitza-merkatuaren dinamismo handiagoa ekarriko du. Nolanahi ere, etxebizitza berriaren erosketa ohiko etxebizitzatzat hartu behar da, eta bertan bizi behar du subjektuak hamabi hilabeteko epean, erosten den egunetik hasita. Gainera, zergadunak bere etxebizitzaren salmentatik lortu duen diru guztia berrinbertitzen badu, ez du zergarik ordainduko horregatik. Berrinbertsioa partziala bada – berrinbertitutako zenbatekoa salmentan lortutako zenbatekoaren zati bat besterik ez bada -, berrinbertitutako kopuruari dagokion gehikuntzaren zati proportzionala bakarrik egongo da salbuetsita.\nKontrakoak: berrinbertsioa bateraezina da ohiko etxebizitza erosteagatiko kenkariarekin: Berrinbertitzen den zenbatekoa zergadunaren berdina edo txikiagoa bada, aurreko etxebizitza saltzeagatik jaso duena, diferentzia ezin izanen da kendu ohiko etxebizitzaren erosketa berriagatik. Ogasuneko aitorpena betetzean, etxebizitzan berrinbertitzeagatiko kenkariaren atala betetzen bada, ezin da osatu ohiko etxebizitza erosteagatiko kenketa. Aldiz, berrinbertitutako zenbatekoa salmentagatik jasotzen dena baino handiagoa bada, diferentzia (baina diferentzia bakarrik) ohiko etxebizitza erosteagatik kenduko da. Gainera, ondasun higiezin baten salmentan aplikatzen diren portzentaje zuzentzaileak direla eta, gehiago komeni dela kalkulatu beharko da, berrinbertsioagatiko salbuespena edo etxebizitza erosteagatiko kenketa aukeratu, hurrengo aitorpenaren emaitza ahalik eta onuragarriena izan dadin.\nJoan hurrengo orrira: Etxebizitzan inbertitzea »\naitorpen errenta etxebizitza fiscal-eu IRPF-eu


Hainbat ahultasun atzeman dira Omron etxearen CX-Supervisor produktuan | BCSC - Zibersegurtasun Euskal Zentroa\nHainbat ahultasun atzeman dira Omron etxearen CX-Supervisor produktuan\nCX-Supervisor, v3.42 bertsioa eta aurrekoak\nSource Incite enpresako Esteban Ruizek, Trend Micro-ren Zero Day Initiative ekimenaren barruan, Omron-en CX-Supervisor sistemari eragiten dioten hainbat ahultasun atzeman ditu. Erasotzaile batek komandoak exekutatu litzake, aplikazioaren testuinguruko pribilegioekin.\nOmron etxeak CX-Supervisor sistemaren 3.5.0.11 bertsioa argitaratu du, ahultasun horiek konpontzeko. Ondo babesteko, garapen proiektuak eguneratu eta formatu berrian gorde behar dira, gerora 3.5.0.11 formatuan berreraikitzeko.\nAplikazioaren bidez, proiektu-artxibo batean injektatu den kodea exekutatu daiteke. Erasotzaile batek ahultasun hori baliatu lezake, aplikazioaren pribilegioekin kodea exekutatzeko. CVE-2018-19011 identifikatzailea esleitu zaio.\nErasotzaile batek bereziki aldatutako proiektu-fitxategi bat sortu lezake, injektatutako komandoekin, gailu horretan artxiboak ezabatu edota aldatzeko. Ahultasun horretarako, CVE-2018-19013 identifikatzailea esleitu da.\nErasotzaileak komandoak injektatu litzake programak abian jartzeko eta bereziki aldatutako proiektu-fitxategi baten bidez gailuan artxiboak sortu, idatzi edota idazteko. Ahultasun horretarako, CVE-2018-19015 identifikatzailea esleitu da.\nErasotzaile batek bereziki aldatutako fitxategi bat erabili lezake, aplikazioaren memoriaren liberazioaren egiaztatzean akats bat baliatuz; eta, horrela, kodea exekutatuko luke, aplikazio-pribilegioekin. Ahultasun horretarako, CVE-2018-19017 identifikatzailea esleitu da.\nErasotzaile batek bereziki aldatutako fitxategi bat erabili lezake eta hainbat nahasmendu baliatu litzake aplikazioaren pribilegioekin kodea exekutatzeko. Ahultasun horretarako, CVE-2018-19011 identifikatzailea esleitu da.


inferiarazi / inferitze\ninferitu, inferi(tu), inferitzen du ad ondorioztatu.\nEsperientzia da soilik, kausaren eta efektuaren izatea eta mugak erakusten dizkiguna, eta objektu baten existentzia beste batenetik inferitzeko gai egiten gaituena. Patziku Perurena «Trapuan pupua» - 303. orr.\nGogoeta egiteak beti aurrea hartzea esan nahi du, kuestionatzea, oinarriak bilatzea, ideiak eta gertakariak lotzea, inferitzea, hitz batez. Xabier Amuriza «Gauzen izaeraz» - Lukrezio - 14. orr.\nZuzenki ezagutua denaren eta inferitua besterik ez denaren artean. Ibon Uribarri «Arrazoimen hutsaren kritika» - Immanuel Kant - 141. orr.\nHemen, bigarrena lehenengotik abiatuta inferitzen dut. Ibon Uribarri «Arrazoimen hutsaren kritika» - Immanuel Kant - 299. orr.\nNiri eman ahal zaizkidan oro harrezko objektuak pentsatzeko baldintzen totalitatetik abiatuta oro harrezko gauzen ahalgarritasunaren baldintzen batasun sintetiko absolutua inferitzen dut, h[au] d[a], beren adigai transzendental soilaren arabera ezagutzen ez ditudan gauzetatik abiatuta zerizan ororen zerizana inferitzen dut. Ibon Uribarri «Arrazoimen hutsaren kritika» - Immanuel Kant - 152. orr.\nHortaz, munduko gauzen izatetik beren kausa inferitzen bada, orduan hau ez dagokio arrazoimenaren berezko erabilerari, baizik espekulatiboari. Ibon Uribarri «Arrazoimen hutsaren kritika» - Immanuel Kant - 226. orr.


Maspalomas - Wikipedia, entziklopedia askea.\nMaspalomas (maspaˈlomas ahoskatua) Kanaria Handiko uhartearen hegoaldeko muturrean dagoen hiria da, San Bartolomé de Tirajana udalerrian. Bertan garatu da uhartearen gune turistiko nagusia. Bere izenak, gaztelaniara egokitua izan arren, guantxerazko jatorria du.\nMaspalomas hiri turistiko kosmopolita da, erroldatutako 33.000 biztanle inguruko (2005) eta 180.000 ohe baino gehiagoko (hotelekoak, hotelez kanpokoak eta bizitegikoak) hiri-enklabea osatzen duena. 2006an Kanaria Handiko oheen %70a hartzen zituen.\nMaspalomasko hondartzak, Playa del Ingléstik hasi eta Maspalomasko itsasargiraino hartzen du, eta bere gainazalean, hondartza nudista bezala mugatutako gune bat du.\nLa Charca santuario ornitologikoa\nHotelak San Agustínen\nOrriaren azken aldaketa: 14 iraila 2020, 08:43.


CUPen arrakasta eta komunikazio estrategia - Lander Arbelaitz | Lander Arbelaitz\nHasiera » Herrialde Katalanak » CUPen arrakasta eta komunikazio estrategia\nCUPen arrakasta eta komunikazio estrategia\nAtalak: Herrialde Katalanak, Komunikazioa\nKomunikazio alorrean lan onagatik nabarmendu ohi den alderdia da CUP. Ideia garbiak, konplexurik gabeko hizkera gardena, jarrera politiko koherentea eta mezu zuzenak izan daitezke beren jardunaren hainbat ezaugarri.\nHauteskunde kanpainan sartu direnez, hainbat elementuri erreparatu nahi nieke.\nBatetik, lehen legegintzaldia egin berri dutenez Kataluniako Legebiltzarrean, liburuxka bat argitaratu dute bertan egindako lana jasoz eta gardentasun osoz militantziari kontuak emanez. Datuak, soldatak, parte hartzeak eta beste datu ugari era garbian erakusteaz gain, legebiltzarkideen balorazio artikuluak, alorrez alor egindako lanaren errepasoa, baita hogei herri mugimenduk CUPen lana nola baloratu duten jaso dute. Lan eredugarria, gardentasuna praktikara eramanda.\nBigarrenik, gardentasunaren beste adibide bat. Azken hauteskundeetako kanpainaren kostoak publikoak dira. Orotara 9.000 euro inbertituko zituzten kartel, bidalketa, guneen alokaitu, bideo eta abarretan.\nAzkenik, hauteskundeetarako spot gisa aurkeztu duten film laburra bikaina da. Aktore gisa jarri dituzte legebiltzarkide eta hauteskundetan aurkezten diren hautagaiak, beren buruaz barre eginez. Mezua zuzen eta zorrotz bidali dute elkarrizketa bakoitzarekin. Egun bakarrean 250.000 bistaratze izan ditu, beste alderdiek baino askoz gehiago.\nEdozein alderdik babesa bikoiztea ikaragarria da orain gutxi gure lankide batek esaten zuen bezala. CUPek hirukoiztu edo laukoiztu egingo du babesa inkesten arabera. Mantso goaz, urrun goazelako, diote.\nExtra gisa, aurreko hauteskundeetan egin zituzten bi bideo ondoren.\nBeste hau ere oso landua.


Alemaniako dantza tipikoak: dantza folklorikoak eta tradizionalak\nAlemaniak dantza nazionalik ez duen arren, dantza tradizional desberdinak aurkitzen ditugu, horien artean Schuhplattler, polka eta valsa. Jarraian, bakoitzaren historia eta ezaugarriak azalduko ditugu. Era berean, jatorrizko eskualdeak adierazten ditugu.\nDantza tipiko hau Bavaria eta Tirol eskualde alpinoetatik dator, horregatik gazteleraz «izenarekin ezagutzen dadantza tirolesa«. Alemanian eta Austrian ezaguna da. Bere izenak hitzez hitz "oinetakoak jotzea" esan nahi du.\nBere jatorria zehatza ez da ziurra. Hala ere, badaude duela mila urte baino gehiago praktikatzen zela frogatzen dutenak. Herri dantza da, herri txikietako nekazari, ehiztari eta egurgileen eskutik garatu baitzen.\nXVIII. Mendekoa da gaur egun ezagutzen den bezala praktikatzen. Mendearen amaieran, klubak jantzi alemaniar tradizionalak, bertan dantza horiek izan ziren jarduera nagusia.\nNahiz eta printzipioz bikote moduan dantzatu, bere estilo ezagunena gizonezkoentzako jarduera bihurtu zen. Iraganean emakumeak txunditzeko egiten zuten. Gaur egun, haurren artean ere ohikoa da.\nGizonek oinetakoen izterrak, izterrak eta belaunak jo zituzten esku ahurrekin. Bitartean, emakumeak haien inguruan biraka dabiltza. Ez du araurik, inprobisatua da, eta aurrerapena ere egiten da.\nThe Schuhplattler: dantza tradizionala Alemaniatik\nErrepresentazioan zehar, ohikoa da herrialdeko lanbide tipiko batzuk imitatzea, esate baterako, basogilea (holzhacker). Badago gehiago 150 abesti horrekin landu dezakezu Schuhplattler.\nPolka XIX. Mendean sortu zen Bohemian, gaur egun Txekiar Errepublikakoa den lurraldean. Bere sortzailea Anna Slezáková izan zela uste da, "Osaba Nimrak zaldi zuri bat erosi du" izeneko kantu herrikoiarekin batera dantzatzen zuen emakumea.\nJosef Neruda musika irakaslea arduratu zen hura garatzeaz eta ezagutzera emateaz. Pixkanaka, beste herrialde batzuetara hedatu zen, hala nola Austria, Frantzia eta Erresuma Batua. Alemaniako kulturaren parte ere bihurtu zen.\nGertatzen den dantza da bikotean. Bi-lau neurri ditu eta denbora azkarra da. Ohikoa da festa garrantzitsuetan ordezkatuta egotea, hala nola Oktoberfest. Alemanian ere oom-pah, polkatik eratorria.\nDantza hau ere ezaguna da Hego Amerikako zenbait eremutan, hala nola Brasilen eta Argentinan, zenbait hiritan praktikatzen baita, horien artean Quilmes aurkitzen dugu. Volga alemaniarrek ere praktikatzen dute, Latinoamerikako biztanleak, arbasoak Volga ibaiaren inguruko alemanak ziren, Errusia.\nKonposizio hau oso ezaguna izan zen XVIII eta XIX mendeen artean Austrian, Suitzan eta Alemanian, batez ere Bavarian. Nekazari jatorria du, nahiz eta geroago gizartearen elitea praktikatzen hasi.\nBere musika instrumentala izan daiteke edo baita ahotsarekin lagunduta ere. Hiru lauko erritmoa du eta bikoteka dantzatzen da. Koreografia da bizia, zeinetan erritmoa pausoekin markatzen den.\nDantzatzerakoan, bikotearen gorputzak nahiko hurbiltzen dira. Hori dela eta, hasieran gaizki ikusi zen. Eliza eta agintariak debekatzen saiatu ziren, ez baitzen egokia iruditzen.\nGainerako dantzetan bezala, praktikatzerakoan jantzi tipikoa Alemaniatik: The dirndl eta lederhosen. Gai honi buruz gehiago jakin nahi baduzu, bisitatu artikulu hau: Zein dira gizon eta emakumeentzako alemaniar jantzi tipikoak?\n"Vals" hitza aditzetik dator Walzen, alemanez "buelta" esan nahi duena. Mendetik aurrera hasi zen egiten, baina XVIII. Mendera arte ez zen ezagun egin.\nBezala Lurgilea, eta bertatik eraginak jaso zituen, Waltz gaitzetsi zuten XIX. mendearen hasieran. Hala ere, geroago onartu egin zen. Bigarren Mundu Gerraren ondoren izan zuen bere garaia.\nValsa: Alemanian ezaguna den dantza\nA aretoko dantzak bikoteentzat, erritmo geldoarekin eta hiruzpalau erritmoarekin. Aldaera desberdinak ditu, hala nola ingelesezko valsa edo Vienako valsa, azkarragoa dena.\nPraktikatzeko, pose zuzena izan behar duzu, hankak soilik mugitzen baitira. Birakako eta aldirako mugimenduak egiten dira. Gizonak eskuineko eskua emakumearen bizkarrean jartzen du eta ezkerrekoarekin eskua ematen dute.\nMusikari entzutetsu askok mundu osoan ezagunak ziren valsak konposatu zituzten, hala nola Pyotr Ilitx Txaikovski, Frédéric Chopin edo Johann Strauss, "Danubio Urdina" filmaren egilea. Waltz hau hurrengo bideoan entzun dezakezu.\nEl Zweifacher Alemania hegoaldeko eskualdeko dantza da, batez ere Bavarian praktikatzen dena. Mendekoa da eta bere izena gaztelaniara "bi aldiz" edo "bikoitz" gisa itzulita dago.\nEz du beste izenik Schweinauer o grinder. Orotara, ezagunak diren 112 abesti desberdin dantzatu ditzakezu 474 izen ezberdinak.\nErritmo biziko dantza da, denbora desegokia duena. Binaka egikaritzen da, posizio estu batean. Baltsaren antzeko pausoak ditu. Hala ere, zati batzuek polka dakarte gogora.\nEl maypole koloreko zintaz apaindutako zuhaitzaren enborra landatzen da Maiatzaren eguna, maiatzaren 1ean ospatutako jaia. Beste herrialde batzuetan, izenarekin ezagutzen da May Day.\nOspakizunaren erdigunea da árbolIzenez ezagutzen mayo polo. Horren inguruan dantza tradizionala egiten da: partaide bakoitzak zuhaitzetik zintzilik dauden zintetako bat hartzen du. Emakumeak norabide batean biratzen dute eta gizonezkoek kontrakoa. -Ren hurrengo bideoan YouTube irudikapen bat ikus dezakegu.\nOporraldi horretan, alemaniarrek, jantzi tipikoekin jantzita, aire zabalean biltzen dira, dantza egiten dute eta bertako gastronomia dastatzen dute. Jatorri paganoa duen jaialdi hau ospatzen da udaberriaren hasiera.\nArtikulu hau 119 aldiz partekatu da. Ordu asko eman ditugu informazio hori biltzen. Gustatu bazaizu, partekatu, mesedez:\nLizardo Carvajal Rodriguez 18 / 05 / 2017\nZein artikulu ona eta hezitzailea. Jakin beharko genituzkeen gauzak irakatsi zizkidan, plazera da.\nMaria Dolores 12 / 12 / 2016\nDantza hauek maite ditut. Norbaitek ezagutzen al du Quitoko (Ekuador) praktikatzeko eskola edo elkarterik?\nPolka gustatzen zait.\nPolka dantzatzea maite dut. Dantza pausoak ikasten ari naiz eta poz handia ekartzen dit, pozik sentitzen naiz, oso pozik nago, Candy naizela sentitzen naiz eta Anthonyrekin bere bizitza errealean dantzatzen ari naiz.\nEgia da polka dantza bikaina dela, polka estilo desberdinak dantzatzen ikasi dut: txekiera, alemana, errusiera, nederlandera, etab. Denak onak dira, baina gehien gustatzen zaidan polka estiloa polka alemaniarra da. Bere urratsak oso markatuak dira eta, aldi berean, korapilatsua da eta hori da dibertigarria: D\nAlemania maite dut ❤\nEz nekien, polka German Oo zela\nXD jakin gabe dantzatu nuen. Oso zaila da!\nDantzatzea eta gehiago gustatzen zait Alemaniako dantzak, oso ederrak direnak.\nlinna harana 28 / 01 / 2013\nMaite dut mota guztietako dantzak dantzatzea, baina oraingoan, kultura alemaniarra interesgarria iruditzen zait, jantzi dibertigarriak dituelako jajajaja. Ariketa fisikoa egitea baino hobeto dirudi, izerdi eta kiratsa egingo dudala animalia bat bezala. Alferrik nago eta ez duzu inolako garrantzirik ematen ... Niretzat dantza da nire lehentasuna, oso dibertigarria da zure lagunekin egiten duzunean.


Bankuak: komisiorik gabe jardun | Consumer\nBankuak: komisiorik gabe jardun\nKomisiorik ordaindu gabe eragiketak egiteko aukera bankuek pasiboa hartzeko duten estrategiari dagokio.\nBanku eta aurrezki-kutxek, likidezia behar dutenek, hilabeteak daramatzate beren produktu batzuetan estrategia komertziala aplikatzen: bezeroek ez dute inolako komisiorik ordainduko. Kasu batzuetan, produktuen tasak ezabatzen dituzten plan globalak garatzen dituzte eta, beste batzuetan, nomina edo pentsioa helbideratze hutsagatik ordainketa horietatik salbuetsitako kontu korronte berriak eta etxeko ordainagiri nagusiak sortzen dituzte.\nKomisiorik ez kontuetan eta txarteletan\nBanku bateko bezero guztien nahietako bat da eragiketa nagusiak komisiorik ordaindu gabe egitea, urtean euro batzuk aurrezteko. Banku eta kutxa guztiek ez dute aplikatzen, ezta beren produktu guztietan ere, baina gero eta erakunde gehiagok ahalbidetzen dute desio hori egia bihurtzea. Estrategia komertzial bati erantzuten dio horrek, likidezia falta nabaritzen baita pasiboaren bila. Horretarako, komisiorik gabeko kreditu- eta zordunketa-kontuak eta -txartelak ematen dizkiete bezeroei. Orobat, eta batez ere, nomina edo pentsioa erakundean helbideratzen dutenei aplikatzen zaie.\nBanku-proposamen horiek eremu berrietara zabaldu dira, burtsako akziodunak edo 26 urtetik beherakoak ere aurrezki-plan berrien hartzaileak baitira. Abian jartzeak banku-eragiketa bati edo batzuei eragiten die. Kontu korronteak eta aurrezki-libretak administratu eta mantentzeko edo zordunketa-txartela jaulki eta berritzeko oinarrizkoenei aplikatzen zaie. Baina komisioetatik salbuesten dira, halaber, kutxazainetan dirua zordunketa-txartelarekin ateratzeak, txeke nazionalak jaulkitzeak, jaulkitako eta jasotako transferentzia, igorpen eta ordainketa-agindu nazionalak, edo dagozkien zerbitzuen bidez dirua bidaltzeak.\nKomisiorik gabeko produktuak\nHartzaile gehien dituen proposamenetako bat Bankia da. Nomina edo pentsioa helbideratuta duten bezeroek ez ezik, 26 urtetik beherakoek edo banketxe honetan gutxienez 1.000 akzio dituzten inbertitzaileek ere jaso dezakete komisioen salbuespena.\nBanco Pastorrek horrelako beste plan bat ere badu, Pásate a la Sin izenekoa, inolako komisiorik gabeko kontu bat duena eta titularrei aukera ematen diena nominaren edo pentsioaren zenbatekoaren arabera opariak eskuratzeko, zerbitzuaren osagarri gisa. Gainera, zordunketa- eta kreditu-txartelak eskaintzen ditu jaulkipen-kuotarik gabe, transferentzia nazionalak doan, txekeak doan sartzea eurotan, ordainagiriak helbideratzeko doako aldaketa eta deskontuak opor-pakete batzuetan.\nSantanderrek komisiorik gabeko beste proposamen bat eskaintzen die bere bezeroei. Ez ditu ordaindu behar kontu korrontearen eta aurrezki-libretaren administrazioa eta mantentze-lana, zordunketa-txartel estandarra jaulki eta berritzea, kutxazainetan dirua kontsultatzea eta ateratzea zordunketa-txartelarekin; edozein bulegotan eskudirua leihatilan kentzea; txeke nazionalak negoziatu eta jaulkitzea; jaulkitako eta jasotako transferentzia, igorpen eta ordainketa-agindu nazionalak; Europar Batasunean emandako eta jasotako transferentziak, igorpenak eta ordainketa-aginduak (eurotan).\nBanca Cívicak bezeroen kontuen eta txartelen komisioak kendu ditu, eta fidelenak saritzen ditu tarifen hobarien politikaren bidez. Tarifa berriekin, nomina helbideratuta, langabezia-prestazioa, pentsioa edo autonomoaren ordainagiria duten kontuen titularrek ez dute inolako kuotarik ordainduko administrazio eta mantentze-lanengatik, 300 eurotik gorako batez besteko saldoa badute. Finantza-talde horretako akziodunek ere abantaila eta hobari bereziak izango dituzte, baita banku elektronikotik jarduten duten bezeroek ere, doako zerbitzuak edo deskontu handiak izango baitituzte.\nNomina edo pentsioa helbideratzea\nBeste entitate batzuek, plan zehatzik ez izan arren, komisiorik ordaintzen ez duten kontuak edo aurrezki-produktuak eskaintzen dituzte. Baina, ordainetan, nomina edo pentsioa helbideratu behar da. Euskadiko Kutxak baldintza horiek ezartzen ditu Ahorro Nómina produktuaren bidez. Aurrezki kontu sistematikoa da, ordainsari handikoa (%3ko UTBa. lehenengo urtean), aukera askeko kuota baten aldizkako eta hileko diru-sarreretan oinarritua. Nomina euskal erakundean helbideratuta dutenentzat da. 18 urtetik gorakoentzat diseinatutako produktua da, libre eta komisiorik gabe. Lehen urtean ez da zilegi zati bat bertan behera uztea, baina bai osorik; kasu horretan,% 1eko ordainsaria aplikatuko da. Urteko lehen berritzetik aurrera, deuseztapen partzial baten gutxieneko zenbatekoa 1.000 eurokoa da.\nBBVAn beste kontu bat kontrata daiteke komisiorik gabe, baina baita nomina helbideratzearen truke ere. eta La Caixak “Zero Kontua” du, mantentze-komisiorik gabe, zordunketa-txarteletan urteko kuotarik gabe, eta ez du kargurik kontuen arteko transferentzia edo intsuldaketengatik edo txekeengatik. Zerbitzu hori izateko, hainbat baldintza bete behar dira: nomina helbideratuta izatea -edo bi hilabeteko epean egitea-, eta eragiketa ohikoenak “Línea Abierta” bidez (Internet edo mugikorra) edo finantza-erakunde horren kutxazainetan egitea.\nKomisiorik gabeko poltsa\nBurtsan maiz samar lan egiten bada, eragiketa bakoitzeko ordaintzen diren komisioek, urtearen buruan, uste baino askoz diru gehiago batzen dute. Adibidez, inbertitzaile bati finantza-bitartekariak 15 euroko komisioa kobratzen badio eta bi erosketa egiten baditu eta beste hainbeste astean (200 eragiketa urtean), ekitaldiaren amaieran 2.500 euro ordainduko ditu.\nEta are kopuru handiagoa, eragiketa maizago egiten badu edo brokerra garestiagoa bada. “Zero Tarifak” deiturikoak kontratatzen badira leuntzen den kopurua da. Banku eta aurrezki-kutxekin inbertsorerik aktiboenak erakartzeko balio dute. Kontratazio-plan honi heltzean, errenta aldakorreko erosketa- eta salmenta-eragiketen komisioak ezabatu egiten dira, eta eragiketa bakoitzean lortutako gainbalioak kuantifikatzean kendu egin behar dira.\nHasteko, salerosketakoak eta agentzia-artekaritzakoak kendu dira, eta titularrek Burtsak eta zaintza-komisioak kobratzen dituzten kanonak bakarrik ordaindu beharko lituzkete (3 euro inguru, gehi BEZa). Aurrezki pertsonala funtsezkoa da, baina ezinbestekoa da hura eskuratzeko baldintza bat betetzea: nomina edo dirusarrerak helbideratzea.\nbanku helbideratze komisio kontu nómina-eu poltsa


La Vuelta Leioan :: Bizkaiko Zubian batzera eta “hau Euskal Herria dela” aldarrikatzera dei egin dute - leihoa.info\n”La Vuelta” bihar igaroko da Leioatik eta eskualdeko beste bi herritatik, Getxotik eta Erandiotik hain zuzen. Espainiako itzulia Getxoko kirol portutik aterako da, ibilibide neutralizatua egiteko, hortik Areeta aldera jotzeko. Bizkaiko Zubitik aurrera, Leioa ere zeharkatuko du Nerbioi ibaiaren ondoko errepidetik (BI 711), ondoren Erandio igarotzeko eta Bilborantz jotzeko.\nHori dela eta, zenbait eragile sozial eta politikok dei egin dute bizikleta itzuli espainiarra igarotzen deneko errepideetara atera eta ikurriñekin eta bestelako ikurrekin euskal gizartearen aldarrikapen behinenak plazaratzeko.\nGure Esku Dago (GED) herritarren ekimenak “Libertad es decidir. Etorkizuna gure esku dago” aldarrikatzera gonbidatu ditu herritarrak Espainiako Itzulia pasatuko den errepideetan zehar, “era baketsu eta alaian, lau haizetara zabaltzeko erabakitzeko eskubidearen aldeko aldarria.\nEskualdean, bestalde, “Hau ez da Espainia, Euskal Herria da” izeneko aldarria zabaldu da ere. Eta lau deialdi nagusi egin dira itzulia igaroko den biharko egunerako. Batetik Ereagako igogailuan (Algorta), 11:30etan deitu da. Bestetik, 12:30etan Bizkaiko Zubian, eta ordu berean, Astrabuduko gasolindegian eta Erandioko enbarkaderoan. Leioaztarrak Bizkaiko Zubira jotzeko deia egin da.\nDeitzaileek ikurriñak, erabakitzeko eskubidearen aldeko ikurrak eta presoen aldekoekin lau puntuotan agertu eta zabaltzera deitu dute.\nGED, Hau ez da Espainia-Euskal Herria, La Vuelta, Leioan


Data eta ordu ofizialak: 2022-05-28 07:09:27\nIruñeko Udala webgune honen editorea eta arduraduna da, eta, horrenbestez, webgune honek bere cookieak eta hirugarrenenak erabiltzen dituela jakinarazi nahi dizu.\nCookieak testu-fitxategiak dira, bisita egiten duen erabiltzailearen terminalean egoten dira eta orrira egindako bisitari buruzko informazioa izaten dute.\nCookien bidez, webguneek gogoratu eta bildu egiten dute, bisita baterako edo hainbatetarako, zure lehentasunen gaineko informazioa, eta horrela, esperientzia pertsonalizatua eskaintzen dizute, errazagoa eta azkarragoa. Cookiea instalatu zuen zerbitzariak soilik irakurri ahalko du horren edukia, zeina anonimoa izango baita.\nJarraian jarritako estekatan jarri dizkizugu gehien erabiltzen diren nabigatzaileetako cookieak eteteko behar diren argibideak:\nErabiltzaileak webgune honetako cookieren bat edo batzuk mugatu edo blokeatzen baditu, gerta liteke orriak ematen dituen funtzionalitate edo zerbitzuetako batzuk ezin erabiltzea.\nHalaber, badago beste aukera bat: modu pribatuan nabigatzea. Modu horrek bide ematen du orrialdeetan modu anonimoan nabigatzeko. Jarraian adierazten dizkizugu zein diren nabigatzaile nagusietan ezkutuko modua aktibatzeko estekak:\nBeste orrialdetarako esteak\nGure webguneaz kanpoko albiste edo bideoetarako estekak erabiltzen direnean, baliteke estekatutako orriak bestelako cookieak edukitzea; bere cookie-politikara jo beharko duzu ezarpenak doitzeko, ez baitute gurekin inolako zerikusirik.\nBeharrezko cookiek webgunea erabilgarri egiten laguntzen dute; izan ere, oinarrizko funtzioak aktibatzen dituzte, esaterako, orrirako nabigazioa eta webgunearen esparru seguruetarako sarbidea. Webguneak ezin du behar bezala funtzionatu horrelako cookierik gabe.\nErabilitako cookien inguruko informazioa\nCOOKIAREN IZENA MOTA XEDEA IRAUNGITZEA\nASP.NET_Sessionid BEHARREZKOA Bertan biltzen da erabiltzaileak erabilitako nabigatzaile-saioaren identifikadorea.\nBalio hori beharrezkoa da Egoitzak egoki funtzionatzeko.\nBertan biltzen da erabiltzaileak erabilitako nabigatzaile-saioaren identifikadorea. Balio hori beharrezkoa da Egoitzak egoki funtzionatzeko. Gure zerbitzarietan saio-identifikadore horren aldagaiak biltzeko erabiltzen da, eta gerora informazio hori Egoitza Elektronikoaren beste orrialde batzuetatik erabilgarri edukitzeko. Adibidez, saioaren aldagaietan gordetzen dira erabiltzaileak webgunean egiten dituen izapideetan urrats bakoitzerako esparruetan sartzen dituen balioak. SAIOA\nCookieSedeElectronica BEHARREZKOA Erabiltzaileak cookieen erabilera onartu duen biltzen da. URTE BAT\nAdmitecookies BEHARREZKOA Egoitzan dauden webgune-izapideetako edozeinetarako ezinbestekoa da web-nabigatzaileak cookien biltegiratzea onartzea. Hori egiaztatzeko, cookie horren balioa ("True") irakurri behar da, eta halakorik ez badago, balio hori grabatu eta berriz irakurri. SAIOA\nAzken eguneraketa: 2019ko martxoa


https://www.berria.eus Bere azken artikuluak eu Thu, 09 Apr 2020 19:49:34 +0200 hourly 1 https://www.berria.eus/irudiak/berriaB.png https://www.berria.eus https://www.berria.eus/paperekoa/1913/018/001/2020-03-28/urtebete_da_estatu_islamikoa_iraketik_kanporatu_zutela_baina_zauriak_ez_dira_sendatu.htm Sat, 28 Mar 2020 00:00:00 +0100 J.M. López https://www.berria.eus/paperekoa/1913/018/001/2020-03-28/urtebete_da_estatu_islamikoa_iraketik_kanporatu_zutela_baina_zauriak_ez_dira_sendatu.htm pick-up batean eraman zituzten batzuk. Haien ondoren, nire txanda heldu zen. Bidean, emaztea eta nire hiru seme-alabak bakarrik nituen gogoan, zer gertatuko ote zitzaien. Gero, ilaran jarrarazi gintuzten, eta bizkarrean tiro egiten hasi ziren nekazaritza eremu batean. Nik min zorrotz bat sentitu nuen besoaren atzeko aldean, eta lurrera erori nintzen. Burua estaltzen ahalegindu nintzen, balek nire ondoan jotzen zuten bitartean», dio atsekabetuta. Hobi komunak Kojoko kanpoaldea hobi komunez beteta dago. Uste da seiehun biztanle inguru lurperatu zituztela han. Tragediaren neurria jakiteko ikerketa ofizialik zabaldu ez duten arren, NBEko Giza Eskubideen Kontseiluak ondorioztatu du EIk yezidien aurkako genozidio bat egin zuela Sinjar eskualdean. Hunkitu egiten da oraindik gertatutakoari buruzko xehetasunak azaltzen dituenean, eta oroitzapenek min egiten diote. «Hauts asko zegoen, eta jendea hilzorian zegoen nire inguruan. Une horretan ohartu nintzen ez nengoela hilda, zango batean eta ukondoan bakarrik nituen bala zauriak. Ez nintzen bakarra, beste bi ere bizirik zeuden. Jihadistak beste talde baten bila joan zirenean, muino gaineraino igo ginen nola-hala. Nire lagunek atzean dagoen herri batera joan nahi izan zuten, ezkutatzera, baina ni ez nintzen fidatzen. Bizilagunek iristen ikusi zituztenean, hil egin zituzten, odol hotzean. Errukirik gabe. Nire begiekin ikusi nuen guztia. Horregatik erabaki nuen ezkutatuta jarraitzea gaua egin arte. Ingurua ondo ezagutzen dudanez, mendietara jo nuen. PKK-ko [Kurdistango Langileen Alderdia] milizianoak zeuden han, eta jaso eta sendatu egin ninduten. Horrela atera nintzen bizirik», amaitu du. Nadia Muraden anaia da Khalid. Giza eskubideen aldeko ekintzailea zen Nadia, eta Bakearen Nobel saria eman zioten 2018an, sexu indarkeria gerra arma gisa erabiltzearen aurka egindako lanagatik. Hura ere Kojoko eskolan zegoen, beste guztiekin batera. Haren arabera, gizonak hil zituzten egun berean, emakumeak eta haurrak Solakhera eraman zituzten, Kojo eta Sinjar arteko herri batera, eta han beste toki batzuetatik eramandako emakume yezidi gehiagorekin elkartu. Zaharrenak taldetik banandu zituzten, eta hutsik zegoen igerileku baten inguruan jarri. 68 emakume inguru hil zituzten tiroz, eta igerileku barrura bota. Ondoren, lurrarekin estali zituzten, eta uste da haietako batzuk bizirik lurperatu zituztela. Gainerako guztiak jihadisten sexu esklabo bilakatu zituzten. Nadia bera eta Muraden emaztea eta seme-alabak hainbatetan saldu zituzten, eta jipoitu eta bortxatu egin zituzten. Azkenik, berriz ere aske geratu ziren, bahitzaileei erreskate bat ordaindu ondoren. Orain Alemanian bizi dira, errefuxiatuei bizi izandakoa gainditzen laguntzen dien gizarteratze programa bati esker. «Zoriontsu naiz beraiengatik, baina nik ezin dut nire herria utzi. Eraso zigutenek eta genozidio hori egin zutenek gure lurrez jabetzeko egin zuten. Ni bizirik irten naiz, eta ez naiz geldituko errudunak zigortzen dituzten arte. Hori da jainkoek niretzat erabaki dutena», baieztatu du milizia xiitaren bere uniformea erakutsiz. Eta azaldu: «Horregatik sartu nintzen armadan, hilobi hauek eta gure etxeak babesteko, baita orain hemen inor bizi ez bada ere. Hau toki zoragarria da, baina itzultzen den arabiar sunita oro hila izango da; mendekua bakarrik nahi dut, herrialde honetan, yezidientzako justiziarik ez dagoelako», esan du atsekabetuta. Muradek mitxoleta batzuk kendu ditu igerilekuaren aldamenera heldu denean. Erabakitasunez, barrura jaitsi da, eta maitasunez jarri ditu loreak lur gainean. Bere ama han dago lurperatua. Bere inguruan, burezurrek, hezur eta bala zorroekin batera, erakusten dute sarraskia gertatu zen tokia. Sakon hartu du arnasa, hasperen egin du, eta, belaunikatuta, otoitz egiten hasi da. Bazterrean utziak eta ahaztuak izatearen sentipena iltzatuta dago herritarren begietara, eta beldurrak itzultzea eragozten die. Gutxi izango dira kideren bat galdu ez duten edo haren bila jarraitzen ez duten familiak. Bizitza noiz itzuliko zain, inor ez da arduratu hobiak hustu edo hilotzak identifikatzeaz. Horrela bakarrik berreskuratu ahal izango dituzte zelaiek beren uztak, eta hildakoek lasai atseden hartu ahalko dute. ]]> https://www.berria.eus/paperekoa/1917/018/001/2020-03-13/aterpe_more_bat_kurdistanen.htm Fri, 13 Mar 2020 00:00:00 +0100 J.M. López https://www.berria.eus/paperekoa/1917/018/001/2020-03-13/aterpe_more_bat_kurdistanen.htm\nAmetsa bete egin zaie hainbat urtez lanean aritu ostean, demokrazian, aniztasunean eta ekologismoan oinarrituta. «Emakume guztiak aritu dira etxeak eraikitzen. Lurra, buztina, bazka eta zura erabili dituzte, produktu naturalak guztiak; ez dute kutsatzen, eta ez diote kalterik egiten ingurumenari. Elektrizitatea ere energia berriztagarrien iturrietatik lortzen dugu, nagusiki eguzkitik», azaldu du Nujinek.\nKomunak triangelu forma du, eta 30 etxek osatzen dute; logela batekoak, bikoak edo hirukoak dira. 2018ko azaroaren 25ean jarri zuten martxan, Indarkeria Matxistaren Kontrako Nazioarteko Egunean, eta, oraingoz, etxe horietako hamabi daude okupatuta; emakume kurduak, yezidiak eta arabiarrak bizi dira etxe horietan, eta espero da udaberri hasieran askoz gehiago iristea. «Denak dira ongi etorriak. Babesleku bat ere izango da edozein motatako abusuak jasotzen dituztenentzat eta gerra garaian senarra galdu zuten eta seme-alabak dituzten alargunentzat, baita gizarte kapitalistatik urrundu nahi dutenentzat ere», dio Nujinek.\nFatima Umm Nasrinek 34 urte ditu. Emakume kurdu horren bizitza zeharo aldatu zen duela lau urte, senarra hil zitzaionean Kobanen, EIren aurka borrokatzen ari zela. Jinwarren bizi da duela hiru hilabetetik. «Ni emakume aktibista nintzen, eta ezagutzen nuen proiektu hau; horregatik erabaki nuen hona etortzea. Niretzat, gizarte beregain batean bizitzea aske izatea da», esan du, sei alabetan txikiena besoetan duela. «Hiri kontserbadore batetik nator, eta nire familia oso tradizionala da; han, emakumeoi ez digute uzten independenteak izaten, baina ni saiatuko naiz nire alabak beste modu batean hezten, bizitzan arrakasta izan dezaten. Ez dut asmorik berriz ezkontzeko; Jinwarrekin maitemindu naiz, eta nire bizia eskaini nahi diot», adierazi du.\nKomunak oinarrizko zerbitzuak ditu, bertan bizi direnak beren kabuz moldatu ahal izan daitezen. Emakumeek lurra lantzen dute, abereak zaintzen dituzte, formakuntza ikastaroak jasotzen dituzte, eta umeak hezten dituzte eskolan. Gainera, herrixkaren erdialdean, okindegi bat, liburutegi bat, medikuntza naturaleko kontsultategi bat eta sukalde komunal bat daude, baita parke bat ere, txikiak jolastu daitezen. Aurreikusia dago udarako bukatuta egotea igerileku bat egiteko lanak, eta denak bainatu ahal izango dira han; izan ere, handik kanpo gizonek bakarrik dute bainatzeko eskubidea.\nEtxeek osatzen duten triangeluaren izkina batean, Hawan Suli bizi da. Ez da haren benetako izena; identitatea ezkutuan mantendu nahi izan du. Suleimaniyan bizi zen, eta lehen aldiz ezkondu zenean 13 urte zituen. «Oso gaztea nintzen; ez nekien ezer bizitzaz, eta ez nekien zer esan nahi zuen ezkonduta egoteak. Senarra abusatzailea zen, eta asko jotzen ninduen; bost seme-alaba izan nituen harekin. Dibortziatu egin nintzen, eta berriz ezkondu nintzen. Bigarren senarrari esan nion alarguna nintzela, berak onar zezan nirekin ezkontzea, eta haren bigarren emaztea izan nintzen, baina egoera ez zen hobera joan. Asko sufritu dut. Gizonekin izan dudan esperientzia oso txarra izan da», kontatu du, atsekabetuta. «Neure buruaz beste egiten saiatu nintzen bi aldiz, neure buruari gasolina botata, baina jendeak eragotzi egin zuen», gehitu du.\nIrakeko Kurdistanen ohikoak dira halako kasuak, eta gobernuak ez die inongo babesik ematen; babes etxeetan sartzen dituzte, besterik ez, eta, babes etxe baino gehiago, kartzelak dira horiek. Hawanek hilabete egin zuen han, eta, azkenean, ihes egitea erabaki zuen, inori ezer esan gabe. «Telebistaren bidez ezagutu nuen Rojava; orduan, harremanetan jarri nintzen YPGren gertuko alderdi politiko batekin, eta haiek ekarri ninduten, Sinjartik», esan du. Kontatzen segitu du: «Hasieran, zail samarra egin zitzaidan, bakarrik nengoelako eta kurdueraren beste dialekto batean hitz egiten dudalako, baina, orain, oso ondo sentitzen naiz familia hauekin. Gauzak egiten ikasi dut; okindegian eta landan aritzen naiz lanean. Beren buruaz beste egiten saiatzen diren beste emakumeei esango nieke badaudela irtenbideak; Jinwar, adibidez. Denak animatu nahi nituzke hona etortzera, beren burua aska dezaten».\nKomuna autogobernatu egiten dute, kontseilu asanbleario baten bidez, eta hilean behin biltzen dira. Han, emakumeek elkarri ideia berriak proposatzeko aukera dute, elkarbizitza hobetze aldera; iritzi guztiei egiten zaie kasu, eta guztiek dute balio bera. Tarte egokia izaten da lanak banatzeko ere: txandaka aritzen dira, denek aukera bera izan dezaten lanbide guztiak ikasteko.\nHaien asmoa da proiektu hau ez izatea bakarra, eta laster ekoherrixka gehiago egotea Siriako Kurdistan osoan. Herrixka horiek YPJ Emakumeen Babes Unitateen sorreran dute jatorria: emakume kurduen armada bat da, arabiar munduan lehendik inoiz existitu gabea, eta Siriako gerra zibila piztu zenean hasi ziren emakumeak izena ematen. Gizonekin batera borroka armatuan aritzeak parekatu egin zituen, eta borroka sozialak patriarkatutik askatu zituen.\nBizitza hobearen bila\nQamixlitik 60 kilometrora dago Jinwar, laborantzarako lurren eta fruta arbolen artean. Guda frontetik urrun, Estatu Islamikoak bere kalifa herri beldurgarria galdu zuen tokitik urrun, ekoherrixka hau sortu zen, bakezko, elkarbizitzarako leku bat izateko asmoz. «Komuna ez da espazio itxi bat», esan du Nujinek. «Bertan bizi direnak nahi dutenean sartu eta atera daitezke, eta edonor etor daiteke bisitan. Gizonak, ordea, ezin dira lotan geratu».\n«Bizimodu hobe bat izateko aukera bakarra Jiwarrera etortzea zen», esan du Bedra Darwishek. Arabiarra da, Deir Ezzor probintziakoa. 35 urte ditu, eta zazpi seme-alaba. Duela urtebete, senarra hil zitzaion, EIren aurkako borrokan, eta ezin zituen seme-alaba guztiak zaindu bere kabuz. «Ni Estatu Islamikoarekin bizi izan nintzen, eta oso egoera zaila zen emakumeentzat; beti estalita joan behar nuen, eta ezin nuen ezer egin. Senarra ere nekatuta zegoen EIn egoteaz, eta, beraz, aukera izan zuenean, YPGn izena eman zuen. Ezingo naiz inoiz berriro ezkondu; hainbeste seme-alaba izanda ez nau inongo gizonek maitatuko», esan du, atsekabetuta. «Niretzat, hauxe da lehen aldia askatasun pixka bat dudala; inork ez dit esaten nola jantzi behar dudan, ezta zer egin behar dudan ere. Nire bizimodua zeharo desberdina da orain. Jinwarren, kurduak eta arabiarrak daude, eta denak ondo moldatzen gara. Nik ez dut ulertzen kurduera, baina jendeak lagundu egiten dit itzulpenarekin. Orain nire herrira bueltatuko banintz, ez nindukete onartuko; horregatik, betiko hemen geratzea erabaki dut».]]> https://www.berria.eus/paperekoa/1910/006/001/2019-12-15/terroristen_emazte_damutuak.htm Sun, 15 Dec 2019 00:00:00 +0100 J.M. López https://www.berria.eus/paperekoa/1910/006/001/2019-12-15/terroristen_emazte_damutuak.htm\nAl-Holera bere bi alabekin iritsi da Leonora Lemke. Habibak 16 hilabete ditu, eta Mariak 20 egun besterik ez. «Siriara etorri nintzenean, 15 urte nituen. Alemanian bizi nintzen, eta etxetik ihes egin nuen islamaren arauen pean bizi nahi nuelako, baina orain hasi naiz jabetzen hanka sartze bat izan zela», esan du, goibel. «EIk kontrolatutako lurraldera iritsi eta egun batzuetara ezkondu nintzen senarrarekin, baina bera ez da gudularia; ordenagailu eramangarriak konpontzen zituen, eta ni etxekoandrea nintzen», azaldu du, alaba zaharrena besoetan daukala.\nKontua da haren senarra kartzelan dagoela preso, eta etorkizuna ez dela oso itxaropentsua haientzat. Lemkeri eta haren senarrari, biei leporatu diete talde terrorista baten parte izatea. Alemania, Europako beste herrialde asko bezala, mesfidati azaldu da haiek hartzeko. «Oso inozoa izan nintzen. Uste nuen kalifa herria estatu indartsua zela eta bere herritarrak babestuko zituela. Azkenean, ez neukan jatekorik seme-alabentzat».\nAtertu egin du, eta ortzadar erraldoi bat ageri da esparruko denden gainean, gero eta biziago. Jihadista atzerritarren emazteek leku bat gordea dute eremuan, beste zibilengandik bereizita. Oraingoz 566 familia daude erregistratuta atal horretan. 1.800 pertsona guztira, emakumeak eta haurrak, 40 nazionalitatetakoak. Hainbeste kultura eta ideologia nahastuta, ez da harritzekoa liskarrak sortzea. Europako herrialdeetatik datozen emakumeak kexu dira Kaukasokoek eta Tunisikoek gorriak ikusarazten dizkietela eta. Jihadarekin bat egiten ez dutenak ere badira eremuan, eta haiek ere beldurrez bizi direla esan ohi dute. SDF Siriako Indar Demokratikoen milizia kurdu-arabiarretako 400 bat kidek zaintzen dute eremua. Turkiak Rojavaren kontrako erasoa hasi zuenetik, urriaren 9tik, tentsioa handitu egin da eremuan.\nLisa Andresson Suediakoa da. Haren begi berdeek eta azal zurbilak sorlekua salatzen diote, nikabaren oihalen artetik. 29 urteko gazte horrek kontatu duenez, 2013an iritsi zen Siriara, Estatu Islamikoa sortu baino urtebete lehenago. Hasieran, Raqqan bizi zen; gero, hiri batetik bestera aldatuz joan zen, kalifa herriak lurrak galdu ahala; azkenean, Baghuzera iritsi zen. SDFk eta AEBek Baghuzen aurkako erasoa hasi zuten orduan; eraso hartatik ihesi, milaka lagun inguru iritsi ziren Al-Holera.\nDamu da Andresson ere. «Senarrari jarraika iritsi nintzen hona, jendeari laguntzeko, ikusia bainuen nola zeuden ospitaleak; gero, egoera honetan harrapatuta geratu nintzen. Senarra ezagutu baino urtebete lehenago aldatu nintzen islamera. Orain, bera kartzelan dago», dio, seme-alabetako bat oinen artean jolasean dabilkiola. «Ez dut ulertzen jendeak zergatik esaten duen terrorista naizela; nik nire bizitza egin dut, besterik ez, eta ez daukat ezeren errurik. Behin barruan zaudela, ezin duzu borondatez alde egin; nik ihes egin nuen duela bi hilabete. Azkenean, ez genuen jatekorik, eta landako belarra janez iraun dut bizirik».\nLandan, egoera oso txarra izan zen joan den neguan; hotzaren, elikadura kaskarraren eta osasun arreta eskasaren ondorioz, ehun haur baino gehiago hil ziren, Erreskaterako Nazioarteko Batzordearen arabera. Azken hilabeteetan 24.000 lagun iritsi dira esparrura, nekatuta eta desnutrizioak jota; populazioa hirukoiztu da. Andressonek urtebeteko alaba bat zuen, eta hil egin zitzaion joan den hilabetean. «Hona etorri izanaren alde on bakarra seme-alabak edukitzea izan da; haiek dira garrantzitsuena niretzat. Aldatu egin naiz; beste pertsona bat naiz. Nire herrialdera itzuli nahi dut, baina badakit nire herrialdeak ez nauela han nahi. Egin nuena barkatzeko eskatzen dut, besterik ez. Esparru honetan, nire bizitza infernua da. Triste sentitzen naiz, umiliatua, adoregabetua», esan du, negar zotinka.\nSenarrak hilak edo kartzelan izanik, emakume horiek eta haien seme-alabak lege aldetik linbo batean egotera kondenatuta daude. Inork ez daki noiz arte. Eremuko emakume gehienak siriarrak eta irakiarrak dira; europarren artetik, gutxik aitortuko dute Estatu Islamikoarekin borrokatzera etorri zirela. Fatima du izena haietako batek, eta Txetxeniakoa da. «Kalifaldiaren parte izan nahi nuelako etorri nintzen. Berehala ezkondu nintzen, Mohammed Walid izeneko jihadista australiar batekin; hil egin zuten borroka batean. 3 urteko seme bat dut, eta orain dena damutu zait. Ihes egiten saiatu naiz, eta, horregatik, kartzelan izan nintzen bost hilabetez».\nDonald Trump AEBetako presidenteak eta SDFk atzerriko estatuei eskatu izan diete beren herrialdeetako jihadisten ardura har dezatela, edo nazioarteko auzitegi bat sor dezatela haiek epaitzeko. Ez dira Al-Holeko errefuxiatuak bakarrik: preso dauzkaten jihadistak ere hor daude. Oraingoz, oso gutxi itzuli dira sorterrira. Yolanda Martinez, Luna Fernandez eta Lubna Miludi Siriara joan ziren 2014an, beren senarrekin. Ukatu egin dute talde terrorista baten parte izatea, eta itzuli egin nahi dutela esana diote Espainiari. Bik hila dute senarra, eta besteak kartzelan du. Martinezek eta Fernandezek 30 urte bete berri dituzte, eta launa seme-alaba dituzte; Fernandez, gainera, haurdun dago. Miludik, berriz, hiru seme-alaba ditu.\nAsko daude antzera. Shamina Begumena izango da, agian, kasurik entzutetsuena. Hura ere Al-Holen itxita egon zen. Gazte britainiar horrek etxetik alde egin zuen, 15 urte zituenean; Siriara joan zen, eta, handik egun gutxira, 27 urteko jihadista herbeheretar batekin ezkondu zen, Raqqan. Lau urtez kalifa herrian bizi izan ondoren, Baghuztik alde egin zuen duela aste batzuk. Ez dago damututa, baina bere herrialdeari exijitu dio bera onartzeko, eta auzitara jotzeko mehatxua egin die. Haur bat galdu zuen erditzen ari zela, eta beste bi seme-alaba ere hil zitzaizkion, desnutrizioaren ondorioz.\nHaur talde bat lasterka dabil lokatzetan; zikin daude, gaizki jantzita. Beste batzuk futbolean ari dira, ate ikusezinak dituen zelai inprobisatu batean. Hemen ez daukate besterik egiteko; ez dago eskolarik, ezta irakaslerik ere. Batzuek ura garraiatzen dute ur biltegitik beren kanpadendetara, edozein edukiontzi erabiliz. Azal koloreek berresten dute askotariko nazionalitateak dituztela.\nBegum Azerbaijandik iritsi zen Siriara, senarrarekin. Duela lau urte izan zen hori. Estatu Islamikoarekin bat egin nahi zuten. «Gure herrialdeak eskaintzen zigun baino bizimodu hobe baten bila etorri ginen; sinetsi egin genuen propaganda bideoetan esaten zutena. Senarra hil egin zidaten bonbardaketa batean, eta nik bi ume ditut: haiengatik borrokatuko naiz», kontatu du, begirada lurrean galdua duela. «Duela bi hilabete iritsi nintzen esparrura, eta damu naiz, senarrak hartu baitzuen erabakia. Nik jarraitu egin nion, besterik ez. Orain etxera itzuli nahi dut, nire familiarengana eta lehengo bizimodura».]]> https://www.berria.eus/paperekoa/1988/012/001/2019-08-08/eik_kurdistanen_egindako_zauriak.htm Thu, 08 Aug 2019 00:00:00 +0200 J.M. López https://www.berria.eus/paperekoa/1988/012/001/2019-08-08/eik_kurdistanen_egindako_zauriak.htm\nXarihanentzat 2014ko abuztuaren 3an hasi zen amesgaiztoa. Egun hartan, 19 urteko neska gaztea etxean zegoen, eta aita begitartea ilunduta eta oihuka agertu zitzaien: EIko jihadistek Sinjar hegoaldeari eraso egin ziotela, eta hango biztanleak sarraskitu zituztela. «Nik, orduan, ez nuen ulertzen zer ari zen gertatzen, baina berehala jabetu nintzen egoeraren larriaz», gogora ekarri du, mingots, negar malkoei eutsi nahian.\nGenozidioa hasia zen. Milaka pertsona erail zituzten, modu sistematikoan, eta gainerakoak mendialdera ihes egiten ahalegindu ziren, hiritik iparraldera. «Guk, Sinune-n bizi ginenez, artean ere bagenuen astia Siriako mugalderaino iristeko eta hantxe geure burua babesteko borrokalari islamistak agertu baino lehen». Eta kontaketan segitu du: «Baina, hainbeste izanda, ez ginen denok kabitzen autoan; hortaz, ama, neba eta hirurok etxean geratu ginen berriro gure bila etorri artean».\nHandik gutxira, komunikatzeko bideak eten egin zituzten, eta Xelef -Xarihanen aita- ezin izan zen itzuli haien bila. Orduan, mendialdean ezkutatzea erabaki zuten, ordurako beste milaka eta milaka pertsona ezkutatuak ziren bezala. «Han, hiru egunean iraun genuen, ez urik eta ez jakirik, harik eta zerbaiten bila itzuli behar izan genuen arte. Etxetik irtendakoan, noranahiko pick-up gorri bat geneukan zain, bi jihadista zekartzana barruan. Amak otoi erregutu zien eraman zezatela bera bakarrik, eta utz nintzatela ni nebaren begirale, hura elbarria izaki, baina haiek entzungor egin zioten, eta denok igoarazi gintuzten noranahikora», adierazi du.\nMendialdea bihurtu zitzaien ihesbide bakar. Hil edo bizi. Haraino iritsiak ziren Dilbrin eta haren bost haurrak ere, aterpe bila. 29 urteko emakume hura familiarekin bizi zen Tel Qeseb-en, Sinjar hegoaldeko herri batean. Estatu Islamikoaren saldoak iritsi zirenean, Dilbirinen senarrak eta herriko beste bizilagun batzuek haien kontra borrokatzea erabaki zuten, behinik behin emazteek eta haurrek ihes egin ahal izan zezaten. «Ibilian ibili ginen bederatzi egunean, zer jan ez genuela, eta urik ere askorik ez. Latza izan zen oso. Hilabete gutxi batzuetako haur bat nuen, eta ez zuen bizirik iraun», esan du, damurik, hasperenka eta tristezia agerikoa begietan.\nEmakumezko baten arropak izandakoak hobi komun baten ondoan, Sinjarren. J.M. LOPEZ\nEIk gorrotatutako herria\nDilbrinek eta beste hainbat milaka desplazatuk mendialdea izan dute bizileku bakar. Elkarrekin eratu dute Serdadht-eko errefuxiatuen eremua: bat-batean egindako denda mordoa, eta etxolak, lokazti baten erdi-erdian, euria egiten duen aldiro urak itota geratzen direnak; neguan, ezin eramanezkoa da hotza. «Zorionekotzat daukat neure burua; izan ere, pexmerga dut koinatua, eta, haren lansari koskorrari esker, denok ere badugu zer jan, baina galdua dut bizimodu hobea izateko itxaropen guztia», adierazi du, atsekabetuta.\nXarihan eta haren familia yezidien komunitateko kide dira, antzina-antzinatik Sinjar eskualdean bizi direnetakoak. Milioi erdi bat pertsona izango dira, eta, horiez gainera, beste 200.000 daude Sirian, Turkian eta Iranen sakabanatuak. Gutxiengo erlijioso horretakoek Melek Taus aingeruari otoitz egiten diote; aingeru hori pauma batek irudikatzen du, eta jainkoaren borondatearen betetzailea da, jainkoa hain maila gorenean kokatua dagoenez ezin baita zuzenean gurtu. Estatu Islamikoaren erradikalek gehien gorrotatzen duten herria da, deabruaren gurtzailetzat baitauzkate, eta haiexentzat zuten gordea zigorrik krudelena.\nAlboan du aita, adi entzuten diola, urrunean galdua begirada, erre eta erre, etengabe. «Pick-up-ean eraman gintuzten hiri baten aldirietaraino, Tal Afar edo Mosul aldera edo. Bat-batean, gure amak, etxetik hartua zuen pistola atera, eta tiro egin zion gidariaren ondoan zihoan gizonari, eta hantxe bertan hil. Orduan, gidariak, autoa gelditu, eta tiro egin zion gure amari; gero, autotik atera zuen, zakarki, eta errepide ondoan errematatu, eta hantxe zerraldo utzi», kontatu du neska gazteak.\nOrduz geroztik, kalbario huts gertatu zaio bizitza. Hala dakar akordura gaur, etxeko zoruan eserita dagoela, honaxe bizitzera itzulia baita aitarekin eta familiako beste batzuekin batean. Gutxi ausartzen dira itzultzera; are gutxiago, beren historia kontatzera. «Ezin ahaztu dut nebaren begitartea, banandu gintuztenekoa. Ezin dut irudi hori oroimenetik ezabatu. Zera izan zen entzun nion azkena: arren barka niezaiola edozer gertatuta ere, berriro ez baldin bagenuen elkar ikusten sekula. 'Barkadazu, besterik ez'. Beharbada, egun hartantxe hilko zuten, edo beste noizbait».\nGizonen patua heriotza zen; emakume askorena, batez ere Xarihanena eta beste hainbat neska neraberena, jihadisten esklabo sexual bihurtzea. Kalkuluen arabera, Daexek 6.000-7.000 bat yezidi bahitu zituen oldarraldi hartan. Gatibualdian, berriz, bortxatu egin zituzten, tratu txarrak eman zizkieten eta enkantean saldu zituzten, aziendarekin egin ohi zuten antzera. Zoririk onena izan zutenek askatasuna berreskuratu ahal izan dute, Kurdistango Gobernuak edo familiakoek berek erreskate bat ordaintzearen truke.\n«Eskola batera eraman ninduten, beste neska batzuekin batean. Han, zapia erantzarazi ziguten, eta gizon batzuen aurrean desfilatzera behartu gintuzten. 15 urte nituen, eta, ordura arte, ez nuen sekula pentsatu gizakiak saleros zitezkeenik; baina, orduz geroztik, ez dut gogoan zenbatek salerosi izan nauten ni; gutxienez, hamabost batek, hiru urte eta erdian», kontatu du, zehatz-mehatz.\nSiriara eraman zuten, eta, besteak beste, Raqqa eta Alepo hirietan egon zen. Haurdun ere geratu zen, baina galdu egin zuen, haurdun zegoela jakindakoan bahitzaileek eman zioten jipoiaren ondorioz. «Neure buruaz beste egiten ahalegindu nintzen, baina ausardia falta izan zitzaidan. Nire familiakoengan pentsatzen ematen nituen egunak, eta nebarengan; pentsatzen zer gertatu ote zitzaion amaren gorpuari, hantxe bide bazterrean botata geratu baitzen, ea animaliaren batek irentsiko ote zuen edo norbaitek jaso ahal izan ote zuen. Salba nintzatela, edo nola edo hala erail, horixe baino ez nuen espero».\n18 urteko Jiyanda, YJS unitateko kidea, atzean Ocalan PKK-ko liderraren argazki bat duela. J.M. LOPEZ\nAskatu eta lau urteren buruan, mamu hiri bat da Sinjar. Beldurra dabil kalerik kale, eta suntsipen kiratsa dario giroari. Hiriko eraikinen %70 baino gehiago suntsituta daude, kiskalita, arpilatuta. Hemen ez da inortxo ere bizi; hiriko 50.000 bizilagun haien arrastorik ere ez dago. Katu saldo bat baino ez, eta soldaduren bat edo beste, hiriaren sarrerako kontrolguneetan bisitariei harrera egiten; hirira sartzeko, berriz, baimen berezi bat behar da.\nJiyandak 18 urte ditu, eta YJS Sinjarko Emakumeen Babes Unitateko kidea da; talde militar bat da, eskualde horretako segurtasunaz arduratzeko sortua, eta emakumez osatua dago bakarrik. «EIkoek eraso zigutenean, eskolan ikasten ari nintzen, eta mendialdera ihes egin behar izan genuen aldean generamanarekin. Ezkutuan egon nintzen hamar egunean, jatekorik gabe. Gero, PKK-koek korridore bat ireki zuten, eta Siriaraino pasatzea lortu genuen. Han, errefuxiatuen eremu batean geratu ginen. Beldurgarriak ziren hango baldintzak, eta nire ahizpa txikia, urtebetekoa, hil egin zen», kontatu du kikara bat te zurrutaka hartzen ari dela bere unitatearen kuartel nagusian, hirian oraindik zutik dirauten etxe bakanetako batean. «Urteak pasatu ziren, eta pentsatu nuen zerbait egin beharra neukala, eta horregatik izena eman nuen unitatean, nire herriari eta nik bezainbeste sufritu duten emakumeei laguntzearren», esan du miliziako emakume horrek, ziur, bere idealengatik borrokatzearren gaztaroari uko egiteko prest.\nDenbora gupidagabe zihoakion Xarihani, harik eta egun batean sakelako telefono bat inguratu eta nebetako bati hots egin ahal izan zion arte. Komunikatu ahal izan zen, eta bera Idliben atxikia zeukan Jabat al-Nusrako kideak onartu egin zuen senideei 13.000 dolarren truke saltzea. Itzuli zenean, 30 kilo pisatzen zuen, eta txikituta zegoen, gorputz eta arima. Irudipena dauka betiko galdu zuela haurtzaroa, eta horixe duela bizi eskarmentu bakarra. Horregatik, tarteka, bere buruaz beste egin nahi izaten du oraindik ere. Laguntza psikologikoa behar du, baina errehabilitazio programak ez daude eskura mundu guztiarentzat.\nKanpoan, euria hasi du. Xarihanek ausart gurutzatzen du etxeko atalasea, eta labore lur batzuk zeharkatzen. Lehenbiziko aldiz, dena hasi zen tokira itzuli da. «Sekula ez naiz ausartuko berriro errepide hori gurutzatzera»; ez da gauza besterik esateko. Eta, hurrena, braust erori da, eta, yezidien lur sakratua esku artean estutuz, amaren alde hasi da otoitzean, negar zotinka.]]>


Estrasburgoko Auzitegiak ez du onartu Gorka Fraile Euskal Herrira ekartzeko helegitea | Politika | Berria\nEstrasburgoko Auzitegiak ez du onartu Gorka Fraile Euskal Herrira ekartzeko helegitea\nEpaiaren arabera, bermatua dauka «familia bizitzarako eskubidea», nahiz eta 700 kilometrora egon. Hainbat eragilek modu «ezkorrean» baloratu dute erabakia\nGiza Eskubideen Europako Auzitegiak atzera bota du Gorka Frailek urrunketaren inguruan jarritako helegitea. PATRICK SEEGER / EFE Tamaina handiagoan ikusi\nGorka Fraile larri gaixo dagoen euskal presoaren helegitea atzera bota du Giza Eskubideen Europako Auzitegiak. Badajozko espetxetik (Espainia) Euskal Herrira gerturatzeko eskaera egin zuen Frailek 2016an, senideengandik gertuago egoteko. Durangokoa (Bizkaia) da Fraile, eta espetxe hori 700 kilometrora dago. Espainiako Auzitegi Konstituzionalak babes helegitea ukatuta, Estrasburgoko Giza Eskubideen Europako Auzitegira jo zuen, baina auzitegiak ebatzi du zuzenbidearen araberakoa dela Konstituzionalaren erabakia.\nEstrasburgoko Auzitegiak bat egin du Konstituzionalaren argudioekin. Ebazpen horren arabera, Fraile urrunduta edukitzeak ez zituen urratzen presoaren oinarrizko eskubideak. Bestela pentsatzen du Iñaki Goioagak, Fraileren abokatuak. Haren ustez, Estrasburgoko auzitegia «ez da auziaren muina aztertzera sartu», eta Espainiaren «argudioak ontzat ematera mugatu da». Abokatuak gaineratu du erabakiak «kontraesanak» dituela. Izan ere, ebazpenak jasotzen du Espainiako Estatuak presoaren «komunikazioa bermatu» behar duela, nahiz eta Fraileren helegitea tramiterako ez onartu.\nHelegitea atzera botatzeko, zortzi kidez osatutako epaimahaia hainbat arrazoitan oinarritu da —Maria Elosegi epaile donostiarra tartean—. Ebazpenak dio euskal presoen urrunketaren helburua dela «ingurune terroristarekin» izan dezakeen lotura etetea. Epaimahaiak, gainera, kontuan izan du Fraile urruntzeko erabakia hartu zutenean ETA oraindik ez zela desegin. Bestalde, Estrasburgoko Auzitegiaren arabera, Frailek ez dio uko egin erakundeari, eta oroitarazi du ETAko kideen kasuan hari uko egin dioten presoek bakarrik lor dezaketela hirugarren gradua.\nGoioagak uste du testuingurua «erabat aldatu dela»: «Helegitea aurkeztu zenetik hona, erabat aldatu dira baldintza politikoak. Ez dago erakunde armaturik 2018tik, eta ez dago borroka armaturik 2011tik». Hain justu, Fraileren helegitearen auzibidea erakundearen behin betiko su etenaren aurrekoa da —2010ean urrundu zuten Badajozera—, eta horregatik uste du Goioagak Estrasburgoren ebazpena bestelakoa litzatekeela helegitea orain aurkeztuz gero: «Orain ez dauka oinarririk».\nEuskal Herrira ekarri ez arren, 2018ko azaroan Duesoko (Kantabria, Espainia) espetxera hurbildu zuten Fraile, zigorraren hiru laurdenak bete ostean. Mingaineko kartzinoma epidermoidea du.\nEstrasburgoko Auzitegiak Fraileren helegitearen aurka hartutako erabakia dela eta, hainbat erakundek adierazi dute euskal presoen urrunketa ez dela bidezkoa.\nEusko Jaurlaritzako bozeramaile Josu Erkorekak, esaterako, adierazi du «urrunketak amaitu» egin behar duela. Erkorekak esan du euskal presoak beren herritik hurbil izatea «inteligenteagoa» dela, eta ,ETA desegin ostean, urrunketa amaitzea bat datorrela giza eskubideekin. Gainera, oroitarazi du jakina dela Jaurlaritza euskal presoen urrunketaren aurka dagoela, eta hori jasotzen dutela erakundearen hainbat dokumentu ofizialek.\nSare euskal presoen eskubideen aldeko plataformak, berriz, adierazi du «desados» dagoela Giza Eskubideen Europako Auzitegiaren ebazpenarekin. Plataformaren ustez, ebazpenak «baimendu» egiten du «presoak ez ezik senideak ere zigortzen dituen espetxe politika». Gainera, ohartarazi dute auzibidea ETA desagertu aurretik hasi zela, baina orain ez dagoela erakunderik, eta ebazpenak «onartzen» duela ETArik gabeko egoera berrian urrunketak ez duela «zentzurik». Horregatik, plataformak eskatu du amaitzeko euskal presoei ezarritako salbuespen legedia: «Ez dago erabaki hori luzatzeko aitzakiarik». Fraile larri gaixo dagoen presoa dela eta etxean behar lukeela ere azpimarratu dute. Etxerat-ek modu «ezkorrean» baloratu du auzitegiaren ebazpena, eta gehitu du urrunketak euskal presoen senideei «higadura fisiko, psikologiko eta ekonomiko ikaragarria» eragiten diela.\nBestalde, jakinarazi dute Alberto Ilundain Iruñeko euskal presoa Espainiaratu egin dutela, Frantzian 21 urteko espetxe zigorra egin ostean. Espainiak preso hartu du.\nEAko kritikoek biltzarra eskatu dute EH Bilduz aritzeko


EUSKADIKO JUNIOR TXAPELKETA: Oihane Ciruelos: “joko erritmo altu bat ezartzen saiatuko gara” | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Nagusiak, Selekzioak » EUSKADIKO JUNIOR TXAPELKETA: Oihane Ciruelos: “joko erritmo altu...\nEUSKADIKO JUNIOR TXAPELKETA: Oihane Ciruelos: “joko erritmo altu bat ezartzen saiatuko gara”\nNeskekin hasiko da Euskadiko Junior Mailako Txapelketa ostegun honetan. Dena prest dago Ortuellan Abenduaren 8,10 eta 11an ospatuko den txapelketarako. Oihane Ciruelosek bere taldearen aukeren berri hitz egin digu.\nNola definituko zenituzke selekzio honen ezaugarriak?\n12 jokalariz osaturiko selekzioa dugu eta guztiek pistaren alde bietan asko eman dezakete. Jokoan erritmo handia ezartzea oso gustuko dute eta hori erakusten saiatuko gara, dena emango dugu.\nNor edo nortzuk izango dira taldearen erreferente nagusiak eta zergatik?\nSelekzioan ez daukagu erreferente nagusi bat, baina aipatzekoak dira Ane Olaeta eta Esti Herrera. Jokalari hauek gainontzekoak baino urte bete zaharragoak dira eta esperientzia gehiago dute. Baina uste dut eta espero dut txapelketa honetan edonor izan daitekeela taldeko erreferentea.\nTitulua lortzeko gakoa non egon daiteke?\nBeste bi selekzioen jokalari garrantzitsuenak kontrolpean izaten saiatuko gara. Horretarako defentsan sendo egon beharko dugu. Erasoan oreka mantendu behar dugu eta aurrean ditugun aukera guztiez baliatu behar gara.\nEUSKADIKO JUNIOR TXAPELKETA: Carlos Ballesteros: “Taldeak maila ona du” Hurrengo sarrera :\nEUSKADIKO JUNIOR TXAPELKETA: Emakumezkoen Bizkaiko Selekzioak aukerarik gabe utzi du Araba eta Titulua lortzeko aukera asko ditu (45-73)\n22/09/2017 • Berriak, Nagusiak\n20/03/2018 • Nagusiak\n27/12/2016 • Berriak, Nagusiak\n31/01/2014 • Berriak, Nagusiak


Chat Erruleta Kamerak Mundu osoko Berrikuspenik - BIDEO-TXATA - Love online!\nAutomatikoa grabaketa bideo-deiak eta Anonimoak ausazko bila solaskide egingo Komunikazio erraza eta zirraragarria. eskerrik asko Jainkoa, Ez dut Ezagutu edozein gizon, hemen, bakarrik neskak. Beste batzuk, noiz ari zaren Bothering norbaitek, Bai, arte umore tanta. Gustatzen zait, gune hau ez Delako, besterik gabe, kritika onak Haiei buruz, baina, halaber, zer Da, benetan, ona hemen.\nDut denbora nire neska-laguna, Lo egin zion\nNaiz, bere enpresa. Ez zuen ezer irabazten du Bere burua, eta, besterik gabe, Aldian-aldian komunikatzen. Esango dut berehala dutenek besterik Ez dira joan sinatzeko ordaindu Behar harpidetza bat. Hemen doan ez naiz harritu gizon. Chat dotorea gauzak. Cool elkarrizketa neska ederra. I denbora luzez eseri chat, Horrela, berriztatu tentsioa, egun batean, Izan dut, bai emankizunak eta Hitzaldian 18. Eta hemen dut guztiak betetzen irizpideak.\nHitz egin nahi baduzu, zatoz hona.\nNahi duzu zerbait gehiago larriak.\nOrdaindu bonus eta utzi pribatua. Beti izan dut erreserbatuta buruzko Bideo-txata, adibidez, baina noiz Got benetan aspergarria, erabaki nuen, Ematen saiatu da. Eta badakizu, txantxetan ari zara, ezta. Gune bera da nahiko ona, Bideoa kalitate handiko, jarraitutasuna konexio Edo ez ziren inoiz ez Edozein akats. Horrez gain, ez da beharrezkoa Bete zabala galdeketa egiteko chat. Noiz sortu hautsi zuen, bere Neska-laguna izan zen, lur jota. Lortu zuen atera esker, bideo-Datak Kumee. Zortea izan dut hori topatu Nuen gune honetan, non izan Dut lagundu ahaztu nire ohia Maite, eta bizitza hasi play Kolore distiratsua berriro. Horregatik joan nintzen han, aldian-Aldian, eta chat, batez ere, Lanpetuta egun bat ondoren. Ona berriketan ezezaguna neska, duela Gutxi ireki txat bat, nahiz Eta aukeratu berri bat, batez Ere hori. Gustatzen zait, denbora gastua hemen. Prezioak, niretzat bezala, ez dira Apala, baina ez dute pobretu Beraiek plazerra da. Gehiago duin alternatiba dut oraindik Ikusi da izen Arraro bat Bideo-deiak bezala niretzat bilera Ez da argi eta garbi, Da betetzen. Kyu egingo dut berehala gogorarazten Duzu buruz horia prakak, squat Eta ulertzen. Eta chat da benetan cool, Giroa atsegina da, erabiltzeko erraza-Polita gune bat benetako neska Eta denbora errealeko komunikazioa. Asko erruleta erabiltzaile tranparik erabiltzaileek, Posting bideoak, baina hemen dena Da denbora errealean, eta kalitate ona.\nHori dela eta, uste dut, Prezioa, hala nola, zerbitzuak nahiko merkean.\nOrdaindu dut bonus bat, gaua Pasatzeko hitz egiten arratsaldez eta Erlaxatu nire arima. Ez dut ezagutzen beste batzuk, Baina aurkitu dut gune nire Gustukoa, aurre egiteko, beraz, neska Askok egunero egiten duten bizitza Errealean ez nuen ezagutu hainbeste Berrikuspen baliabide arruntak dira, erabili Ahal izango duzu. Bai, ordaindu, baina, free gazta Duzu jakin non. Gustatzen zait Kumee asko daude Ederra neska hau chat. Eta noiz bilatu, ez du Palo beste guys bezala beste, Eta sistema bera hautatzen laguna duzu. Prezio merkean, eta dutenentzat, zalantzarik Gabe, ez da doako bertsio Bat, hau da, oraindik ere Bera da. Beraz, errazagoa da ikusteko zure Begiekin baino besteei entzun. Artean abantailak lanean, nahi dut, Kontuan izan zirriborroa kontratua elkarrekin Aplikazio kopuru jakin bat kostua Kalkuluen arabera, horrek ez du Aldatu zure ezagutzarik gabe, ez Dakite nola lan egin. besterik ez dute galtzen, dirua, Denbora eta nerbioak. inola ere ez behar duzu Harremanetan, lege honen sendoa.\nGogoratzen dut neure burua galdu Ondoren dibortzio.\nSaiatu naiz ahaztu batera lo Egiteko pilulak eta Valeriano, erosi tranquilizers. Egunon, ez dut Adierazi nahi, Nire handi esker ona enpresa Laguntzen dit nire dirua itzuli Iruzurgileak topatu nuen. Eskerrik asko konpontzen kalteak. Orain bizitza benetan aldatu. Nahiz arnasketa errazagoa da. Zorte ona eta oparotasuna.\nDatazio Kaohsiung: Datazio gune Bat non Guztia egin Dezakezu .\nSerwis randkowy, W stanie, W kraju Związkowym\nnon neska bat bete bideo Datazio munduko chat video chat erruleta korronte zuzeneko tipo bideo topaketak video chat online free bideo Datazio online izen-ematea ez chat erruleta chat erruleta plus gune datazio larriak


178 salaketa San Jose zubian osasun-araudia ez betetzeagatik\nGetxoko Udaltzaingoak 178 espediente bideratu ditu joan den asteburuan, San Jose zubian, indarrean dagoen osasun arloko araudian beste horrenbeste arau-urratze egiteagatik.\nEz-betetze ohikoenak honako hauek izan dira: ia erdia bide publikoan lau pertsonatik gorako taldeetan egotea (87 espediente). Ondoren, bide publikoan edari alkoholdunak kontsumitzea (38), gauez zirkulatzeko ordutegia ez errespetatzea (23) eta maskara ez eramatea (22).\nDenbora tarte horretan ere, Udaltzaingoak bi zirkulazio-istriputan esku hartu behar izan zuen. Horietan gidariak edari alkoholdunen eraginpean gidatzeagatik ikertu dituzte, trafiko-istripu banarekin zerikusia dutelakoan. Lehenengoak baimendutako tasa hirukoizten zuen eta bigarrenak laukoiztu egiten zuen. Bi kasuetan, dagozkion eginbide penalak bideratu dira Agintaritza Judizialaren aurrean.\nUdalak berriro eskatu du erantzukizun indibidualeko eta kolektiboko jarrerak izatea, eta gogorarazi du, beste behin ere, ezarritako oinarrizko babes-neurri sanitarioak bete behar direla: maskara nahitaez erabiltzea, eskuak maiz garbitzea, pertsonen arteko segurtasun-tartea mantentzea, gaueko ordutegian pertsonen zirkulazio-askatasunaren muga errespetatzea (22:00etatik 06:00etara) eta burbuila soziala babestea (4 pertsona gehienez), besteak beste.


Berriatuan ospatzen den 'Desanexio' txapelketako finalerdietan izango dira Danok Bat pilota eskolakoak | El Diario Vasco\nBajo-debaBerriatuan ospatzen den 'Desanexio' txapelketako finalerdietan izango dira Danok Bat pilota eskolakoak\nBerriatuan ospatzen den 'Desanexio' txapelketako finalerdietan izango dira Danok Bat pilota eskolakoak\nJaialdia igandean eguerdiko 12:00etatik aurrera jokatuko da\nDanok Bat pilota eskolakoek gelditu gabe dihardute txapelketa desberdinetan. Asteburu honetan, Berriatuan ospatzen den 'Desanexio' txapelketako finalerdiak jokatuko dira; jubeniletan Ekaitz Mendizabal eta Mikel Manzisidor, Markina-Xemeinko Go-tzon Mandiola eta Jon Mandiolaren aurka neurtuko dira 30 tantotara, eta helduetan, berriz ,Aitor Andonegik jokatuko du finalerdia. Jaialdia, igandean, eguerdiko 12:00etan jokatuko da, eta Mutrikutik izango dituzte animatzaileak, Mutriku eta Berriatuak lotura handiak bai dituzte.\nBestalde, bihar ostiralez, Andoainen ospatzen diharduten Xistera txapelketako finalak jokatuko dira arratsaldeko 18:00etatik aurrera, eta hor ere tokia lortu du Aitor Andonegik helduan finalean.\nAzkenik, larunbat goizean, Gipuzkoako pala txapelketako finalerdiak jokatuko dira Miruaitzen, Igor Elezgarai eta Xabier Garalde, Errenteriako Batzokiko Larralde eta Alzugarai izango bai dituzte aurrez aurre.\n'Errigora' ekimeneko saskiak eskatu daitezke Hondakin organikoak biltzen hasiko da Ondarroako Udala


Guztia prest Zumaian berriz ere eskolei ekiteko. Noticias de Gipuzkoa\nGuztia prest Zumaian berriz ere eskolei ekiteko\nZumaiako Herri Eskolakdatorren ostiralean,irailaren 7an, irekiko dizkioateak 2018-19 ikasturtear\nMiércoles, 5 de Septiembre de 2018 - Actualizado a las 10:24h.\nZUMAIA – Eskolara itzultzeko ordua heldu zaie haurrei. Hain zuzen ere, HH eta LHko ikasleak izango dira ostiralean lanean hasiko diren lehenak, batzuk Aita Mari eraikinean eta besteak Sagarbide eraikinean, hurrenez hurren.\nEgun horretan bertan, bigarren hezkuntzatik aurrerako ikasleek ere izango dute zeregina. Izan ere, ikasturtearen aurkezpen-ekitaldira joan beharko dute goizeko 10.00etan. Ekintza hau tutoreek ikastaldeari ikasturtea aurkeztera bideratuko dute, hala nola taldea bera, irakasgaiak, egutegia eta ordutegia azaltzeko.\nAurkezpena ulergarriagoa izan dadin, ikasleak honako taldeetan banatuko dituzte: Sagarbide Eraikinean DBH1 eta DBH2koak, Aita Mari eraikin berrian Batxilergokoak eta gainontzekoak Aita Mari eraikin zaharrean. – N.O.


Arkitekturako ikasleak, Bienalaren protagonistak\nUPV/EHUko Arkitektura Goi Eskola Teknikoak aktiboki parte hartuko du, berak bultzatuko baititu programatutako 115 jardueretako hogei bat\nLehenengo argitaratze data: 2017/11/03\nMUGAK Euskadiko Arkitektura Bienalaren lehen edizioa datozen hiletan garatuko da, 2018ko urtarrilaren 31 arte, Donostian. Guztira 115 jarduera programatu dira. Horietatik hogei inguru UPV/EHUko Arkitektura Goi Eskola Teknikoak bultzatutakoak dira, oso eginkizun aktiboa beteko baitu bienalean. Izan ere, inaugurazio astean, azaroaren 7tik 10era, ikastegiko 600 ikasle inguru bienalaren egoitzara joango dira, Miramar Jauregira, eskolak ematera, erakusketak sortzera, espazioak eraikitzera, hitzaldietan eta programatutako lantegietan parte hartzera. Ikasle horiekin batera arituko dira Montpellierko, Regensburgeko, Bordeleko eta Reusko arkitektura eskoletako beste ikasle batzuk ere. Hala, etorkizuneko 700 bat arkitektok aktiboki parte hartuko dute nazioarteko herritar guztiengana irekitzea xede duen bienalean.\n"MUGAK bienalak arkitekturaren inguruko elkarrizketa eta artea eta filosofia bezalako beste diziplina batzuekiko konexioa bilatzen du; parte hartzearen bitartez, ideia laborategi bat sortu nahi dugu ikasleen, profesionalen eta gizartearen artean, eta helburu horretan eragin erabakigarria izaten ari da UPV/EHUko Arkitektura Goi Eskola Teknikoaren inplikazio handia", adierazi du bienaleko komisario Pedro Astigarragak.\nUPV/EHUko Arkitektura Goi Eskola Teknikoko zuzendari Juan José Arrizabalagak, bestalde, oso positibotzat jo du ikastegiak ekitaldi horretan parte hartzea. "Espero dut —zergatik ez— lehen bienal hau, ikastegia hain inplikatuta ikusita, arkitektura eskolak gai nagusitzat izango dituen etorkizuneko bienal baten ernamuina izatea".\nUPV/EHUko Arkitektura Goi Eskola Teknikoaren parte hartzea izango duten hogei bat jardueren artean, Woodtektura proiektua nabarmentzen da, MUGAK Bienalerako sarrera publiko bihurtuko den pabiloi iragankorra, Eraikuntzako laugarren mailako ikasleek iaz diseinatu zuten hamabi metro luzeko egitura. Irakasgaiko diseinuen artean bat hautatu zuten, Habic klusterreko enpresekin batera eta Donostiako EASO Politeknikoa Lanbide Heziketako Ikastetxearekin lankidetzan gauzatzeko. Arkitekturako eta LHko ikasleek, sektoreko enpresekin batera, Bienalaren egoitza nagusia izango den Miramar Jauregirako sarbideak transformatzen dituen diseinua lortu dute, atalasearen ideiarekin, eraikuntza baten barnealdearen eta kanpoaldearen arteko mugen ideiarekin jokatuta, argia zurezko lamen artean sartu eta atmosfera misteriotsua sortzen duela baliatuta. Halaber, intsinis pinuaren garrantzia nabarmentzen du, zur autoktono hori normalean ez baita erabiltzen gisa horretako egituren diseinuaren eta eraikuntzaren esparruan.\nErakusketak eta hitzaldiak\nEtorkizuneko arkitektoek protagonismoa izango dute bienalaren esparruan programatutako beste jarduera batean ere. Zehazki, bosgarren mailako 60 ikaslek Gipuzkoa Brut erakusketa sortu dute, azaroaren 8tik abenduaren 9a arte Donostiako Koldo Mitxelena Kulturunean bisitatu ahal izango dena. Erakusketak Gipuzkoako eraikin brutalisten garrantzia nabarmentzea du xede. Brutalismoa XX. mendearen 50eko, 60ko eta 70eko hamarkadetan oso presentzia handia izan zuen mugimendu arkitektonikoa izan zen, bistako hormigoizko egitura handien erabilera bereizgarri zuena.\nGainera, bienalean inplikatutako UPV/EHUko Arkitektura Goi Eskola Teknikoko ikasle batzuek bisita gidatuak egingo dituzte RCR. Sormen partekatua erakusketara. Bienaleko erakusketarik garrantzitsuena izango da, Pritzker Sariaren 2017ko irabazle Rafael Aranda, Carme Pigem eta Ramon Vilaltak sortua.\nBestalde, hirugarren mailako ikasleak hizlari izango dira ‘Etxea zahartzen ari den gizartean' jardunaldietan, azaroaren 10ean, Miramar Jauregian, bienalaren egoitzan. Etxebizitzei eta zahartzeari lotutako hainbat arkitektura proiektu aurkeztuko dituzte. Horrez gain, UPV/EHUko ikasle ohi batzuek, hala nola Stockholmetik etorriko den Guillermo Sánchez Arsuagak, beren lanak ezagutzera emango dituzte inaugurazio astean, azaroaren 7tik 10era, egingo diren foro nagusietan. Arkitekturako ikasleek, halaber, Kunsthal Goi Mailako Diseinu Zentroarekin batera parte hartuko dute Transvisible lantegian hainbat proiektu egiten.\nBienalaren atariko modura, hura egin aurreko hilean, Eraikuntzaren Historiari buruzko X. Biltzar Nazionala eta II. Biltzar Iberoamerikarra egin zen, UPV/EHUko Arkitektura Goi Eskola Teknikoak Eraikuntzaren Historiako Espainiako Elkartearekin lankidetzan antolatuta. Bi biltzarrak batera egin ziren eta Espainiako zein Iberoamerikako unibertsitateetako 250 parte hartzaile eta hizlari baino gehiago bildu zituzten, baita arlo horretako profesionalak ere. Biltzarrean, lau jardunalditan, garrantzizko zenbait gai landu zituzten: eraikuntza historian zehar, Historiaurretik XX. mendera arte; portuak eta itsasargiak; akueduktuak; gangak; gotorlekuak… Horrez gain, saio berezi bat ere egin zuten, ‘Espainiako itsasargi historikoak kontserbatzeko estrategiak' izenburupean.\nHalaber, urriaren 18tik 2018ko urtarrilaren 19a arte, UPV/EHUko Arkitektura Goi Eskola Teknikoaren atondoan instalatuta egongo da ‘Iñiguez & Ustarroz: bizitza eta bizibide kasik paraleloak' izeneko erakusketa. Gehienbat beren eskutiko marrazkiek osatzen duten erakusketa horretan bi arkitektoen arkitektura proiektu nagusiak ikus daitezke, eta bereziki nabarmentzen da biek beren bizibidearen eta irakaskuntzan egin zuten lanaren artean ezarri zuten harreman estua. Erakusketarekin bat, Luca Ortelli, Gabriel Ruiz Cabrero eta Jean-Philippe Garric arkitektoak hizlari izango dituen hitzaldi zikloa antolatuko da 2017ko urriaren 20tik azaroaren 22ra.\nArkitektura ikasleak Bienalean lanean\nJaitsi fitxategia (jpg, 1.68Mb)\nIñiguez & Ustarroz erakusketa\nJaitsi fitxategia (jpg, 786.94Kb)\nJaitsi fitxategia (jpg, 2.49Mb)\nJaitsi fitxategia (jpg, 1.98Mb)\nJaitsi fitxategia (jpg, 573.32Kb)\nBienalean parte hartuko duten ikasleak\nJaitsi fitxategia (jpg, 266.95Kb)


Aldundiak DenokZu sentsibilizazio-kanpaina landu du 9-12 urte bitarteko Gipuzkoako 2.000 ikaslerekin - Deialdiak - gipuzkoangazte\nGipuzkoako hainbat eskolatan egin diren saio hauetan, haurren partaidetza sustatuz, Tratu Onak eta Enpatia jorratu dira. Tratu onak landu dira, ez bakarrik besteekiko, baita norberaren buruarekiko ere bai, haurren egunerokotasunean ezagunak egiten zaizkien adibideak erabiliz: jolasetan, etxean, eskolan, eta abar.\nSaioetan ikasleen bizipenak entzun eta partekatu dira, beti ere genero ikuspegia kontuan hartuta. Enpatiari dagokionez, zer den eta zergatik den garrantzitsua adierazteaz gain, hori lortzeko tresnak eta baliabideak eskaini zaizkie. Indarkeria matxistaren jatorria eta motak ere landu dira lurraldeko haurrekin, informazioa eman eta honi aurre egiteko baliabideak ere eskaini zaizkie.\nArgazkia iturria: gipuzkoa.eus\nHaur eta gazteekin genero-berdintasuna lantzeak bere baitan dakar indarkeriaren prebentzioa. Gipuzkoako Foru Aldundiak lehentasunezko helburutzat du Gipuzkoa ezberdintasunik gabeko lurraldea izatea, berdintasunaren alorrean bereziki. Xede horri erantzuteko plan aurrerakoi eta berritzaile ezberdinak jarri dira martxan, Aurre! Foru Plana esaterako. Egitasmo honek, biktimei arreta eskaintzeaz gain, prestakuntza, ikerketa, prebentzioa eta sentsibilizazioa ere kontuan hartzen ditu.\nITURRIA: gipuzkoa.eus berria osoa ikusi


BARANDIKA-LEKERIKA Y EGIGUREN-LOPEZ VENCEN EN EL RESIDENCIA CALZADA | JAI ALAI WORLD TOUR | Orrialde Ofiziala :: Cesta Punta Zirkuito Internazionala\nJaialdi handia, giroa paregabea eta, beste behin, betekada Gernika Jai Alai pilotalekuan. Kaltzada Erresidentziaren aldekoan bi partidu bikain zeuden iragarrita eta jendeak erantzun itzela eman zion deialdiari.\nLehen partidua dotorea izan zen eta gainera emozioa azkenerarte mantendu zen. Azkenean etxekoek irabazita, denak gustora. Barandika eta Lekerikak xamur atera zuten aurrera lehen jokua (9-15). Halere, Hormaetxea eta Enbil ez zeuden ezer oparitzeko eta bigarrenean, estu bada ere 8-0 aurreratu ostean, garaipena erdietsi zuten (14-15). Etxekoak, 8-14 atzetik, 14-14 jarri ziren baina Lekerika-ren ‘palo’ batek jokua Hormaetxea eta Enbil-eri eman zien. Dena den, Lekerika berak bukatu zuen partidua. Erarik onenean gainera. Desberdinketan 4-4 zihoazela 13 kuadroan pilota zaila saskian sartu eta bi hormakoa markatu zuen bertatik. Garaipena lortu eta zalegoa agurtu zuten gernikarrek.\nBigarren partidua hasi aurretik Juan Ramón Rementeria ‘Remen’-en omenaldirako tartea izan zen. Bere pilotari garaian besteko txalo zaparrada eta opari jasota gustora zen bermiotarra. Merezitakoa.\nEta bukatzeko, Egiguren eta Lopez-ek nabarmen utzi zuten agerian gaur egun Beaskoetxea-Aldazabal bikotearentzat larregi direla. Garaipen erraza beraiena (15-7, 15-6). Galtazaileek bererik ere etzuten eman. Orohar jaialdi bikaina izateko, azken honek ez zuen berea eman.


kritiken hemeroteka » “Kriston burrundaie”\nJotakie. Urolan pop / Xabi Borda / Paper Hotsak, 2006\n“Kriston burrundaie” Iratxe Retolaza / Berria, 2007-03-25\nKulturaren edozein adierazpenetan joerarik arrakastatsuenek edota sortzailerik sonatuenek itzalpera igaroarazten dituzte beste bide interesgarri zenbait. Areagotu egiten da itzaltze hori joera nagusiren batek denboran luzeago iraunez gero, jarraitzaile gehiago izanez gero, edota gizarte mugimendu zenbaitetan erro sendoagoak trinkotuz gero. Kultur joera zenbait sonatuago, zabalduago edo errotuago izateak garaian garaiko kultur giroaren irudia desitxuratzen du, joera nagusi horren ia erabateko legitimatze eta idealizazioa eraginez, baina beste zenbait joera bazterrera eramanez.\nJoera nagusi baten legitimatzeak sortu ohi duen lokartzea astintzeko eta ahanztura saihesteko, behar-beharrezkoak dira joera ahaztuxe horiek haizaratuko dituzten lanak, ernaraziko gaituzten kanpaiak. Halakoa izan da Xabi Bordaren Jotakie. Urolan pop liburuak sorrarazitako ernaldia. 80ko hamarkadako euskal musikagintzari buruz neureganaturiko irudi zurrunegia hautsi eta garai hartako euskal musikaren irudi aberatsagoa sortzeko ezin baliagarriagoa izan zait. 80ko hamarkadako euskal musikaren ikur bilakatu da rock radical vasco deiturikoa, eta haren itzalera igaro dira gainerako joera musikal eta estetikoak. Bestelako joera musikal eta estetikoak aipatu izan direnean, pop-rocka, esaterako, Itoiz musika-taldea hartu izan da erreferentziatzat eta eredutzat, eta haren itzalera ere igaro dira bestelako ekarpenak. Saiakera honetan, horratik, Jotakie musika-taldearen ibilbidearen berri ematen digu, taldea sortu berri zeneko kontuak dakartza, taldea sendotu zenekoak, taldea desegin zenekoak eta horiek guztiak gertatu zireneko giroak dira kontagai. Baita taldekideen gaur egungo bideen berri eman ere. Bazterrean eta ahaztuxe zegoen musika-taldearen ibilbidea harrotu du. Baina, informazio hori bildu ez ezik, Jotakie-ren berri nola ematen duen iruditu zait aipatzekoa. Ezezaguna zitzaidan musika talde hori nola aurkeztu den egin zait harrigarri eta gozagarri: saihestu egin da datuen pilaketa soila eta informazio metaketa soila. Begirada pertsonala hautatu du Xabi Bordak Jotakie musika taldearen ibilbidearen nondik norakoak eta ekarpenak agerrarazteko eta aletzeko. Begirada pertsonal hori ahots anitz erabiliz sortu du. Lehenik, Jotakie-ko taldekideekin biltzera doan gaztearen ahotsak hitz egiten du, eta ahots hori ere tarteka agertu egiten da liburuan zehar; bigarrenik, taldekideen ahotsak testuratzen dira, haien zuzen-zuzeneko adierazpenak; eta hirugarrenik, taldekideekin eginiko solasaldiaren ondorioz, 80ko hamarkadaren giroa irudikatzeko ahaleginetan dabilen umearen ahotsa agertzen da, informazio-biltzailearen alter ego-a edo. Hiru diskurtso mota horien gurutzaketak Jotakie taldearen lekukotza pertsonala eta bizia ematea lortzen du, taldearengana hurbiltzeko bide anitz zabalduz.\nBegirada pertsonala aukeratu izanak, bestalde, Jotakien ibilbidea Urola bailarako musikagintzara hurbilaraztera eraman du idazlea, eta taldeari Urola bailarako musika eta kultura-giroak nola eragin zien aipatzen du. Baina, Urolako bailaran Jotakie-k geroko eta egungo musika-taldeengan izandako eraginaren ingurukoak ere kontatzen dira. Horiek horrela, 80ko hamarkadaren inguruan sorrarazitako irudi aberats hori, ezinbestean, gaur-gaurko euskal musikagintzarekin uztartu egiten du. Liburu ezin aproposagoa, beraz, euskal musikagintzaren iragana zurrun irakur ez dezagun, baina oraina ere zurrun jaso ez dezagun. Dena den, gabezia bat sumatu dut, 80ko urte haietan joera nagusi zen rock radical vasco deiturikoaren eta pop-rock joeren arteko aldeei sakonago heldu ez izana, bi estetika horien ingurukoak sakonago landu ez izana.


Europako politika "xenofoboak" salatu dituzte Palermon - leihoa.info\nEuropako politika “xenofoboak” salatu dituzte Palermon\n2018 July 17, Tuesday 2018 July 17, Tuesday adminLeioa, Sarrera, Uncategorized\nItaliako eta Europako politika migratzaileak eta “xenofoboak” salatu zituzten atzo Palermon bi mila lagunetik gorak nazioarteko manifestazio batean. Protestaldiaren ondoren, Mugak Zabalduz Karabanako kideek migratzaileen hainbat kolektibogaz afaldu zuten Santa Chiara komentuan, baita esperientziak konpartitu ere.\nEspainiar Estatutik Italiara abiatutako 300 lagunak Siziliara heldu ziren atzo, astelehenean. Palermon lehorreratu bezain laster, euren zain zegoen manifestaziora batzeko kalejira abiatu zuten portutik. Bateragunean Sizilia osotik etorritako beste bi mila lagun inguru zeuden, eta txalo artean jaso zituzten iberiar penintsulatik etorritakoak. Protestaldian, Italiako eta Europar Batasuneko politika migratzaileak eta xenofoboak salatu eta Sizilia osoan ematen ari den militarizazioa deitoratu zuten. Era berean, pertsona migratzaileak atxikitzeko zentroak arrazismo instituzionalaren instrumentua direla salatu zuten, besteak beste.\nArrastiko 19:00etan pasatxo hasi zen manifestazioa, Mugak Zabalduz Karabana Freedom flotilla eta Palermoko eta Siziliako babes taldeakaz batu ondoren. Siziliako hiriburua ordu bi eta erdiz zeharkatu zuten, kalerik kale, Europako politika migratzaile “xenofoboak” salatzeko eta pertsona migratzaileei euren babes osoa adierazteko. Manifestazio koloretsua izan zen; mezuak askotarikoak izan ziren, eta kulturartekotasuna ere nagusi izan zen ibilbide osoan zehar. Afrikako hainbat migratzailek zabaldu zuten protestaldia, eta danborren doinuei jarraituz, inguruan zeuden den-denak dantzan jarri zituzten.\nManifestazioaren akabuan, Palermoko babes taldeek protestaldira hurbildutako denei eskerrak eman eta Palermo hiri antifaxista eta antiarrazista dela aldarrikatu zuten; ondoren, Mugak Zabalduz Karabanako bozeramaileek euren manifestua irakurri zuten, italieraz. Azkenik, Leoluca Orlando Palermoko alkateak hartu zuen hitza. Horrek ere arrazakeriaren eta faxismoaren garaiak atzean uztea lortu dutela nabarmendu zuen eta azpimarratu zuen Palermon ez dagoela migratzailerik, baizik eta Palermoko herritarrak direla: “Palermon zenbat pertsona migratzaile dauden galdetzen didatenean beti esaten dut berdina: hemen ez dago migratzailerik, hona heltzen den oro palermitarra da”.\nArte migratzailea, Santa Chiara komentuan\nManifestazioaren ondoren, Karabanako 300 lagunak Santa Chiara komentura hurbildu ziren afaltzera. Bertan zain zituzten migratzaileen hainbat elkarte, etorritakoek tripak asetzeko hainbat plater prestatu ondoren. Afaldu ostean, komentuaren patioan bildu ziren denak, bertan egin ohi den jarduera baten berri eman eta horretan parte hartzeko: arte migratzailea. “Ez dugu profesionalik gura, bakarrik gogoak izatea”, azaldu zuen Afrikatik etorritako migratzaileetako batek, jardueraren nondik norakoak azaltzen zuen bitartean. Hala, hainbat lagun animatu eta askotariko kultur eskaintzaz gozatu ahal izan zuten bertaratutakoek, hala nola kantak, batukadak, dantzak eta olerki emanaldiak.\nItalia, Mugak Zabalduz Karabana, Ongi etorri Errefuxiatuak, Palermo, Sizilia\nFichaje de Sota y despedida de Abella en la S.D. Leioa\nEl PP critica la encuesta de análisis del urbanismo desde la perspectiva de género y aboga por “no malgastar recursos”


Azterketa baten arabera, berotze globalak arriskuan jar dezake itsas bizitzaren iraupena. | Consumer\nAzterketa baten arabera, berotze globalak arriskuan jar dezake itsas bizitzaren iraupena.\nTenperatura igotzeak fitoplanktoneko uretan dagoen kantitatea murrizten du, eta ur horretatik milaka itsas izaki elikatzen dira.\nEgilea: mediatrader 2006-ko abenduak 7\n“Nature” aldizkariak argitaratu duen azterlan baten arabera, planetaren berotze globalak uretako fitoplankton-kantitatea murriztu dezake, eta horrek, elikadura-kateari eragin ondoren, itsas bizitzaren biziraupena arriskuan jar dezake.\nTenperatura altuek mugatu egiten dute ozeanoetan ugari diren eta milaka izaki txiki elikatzen dituzten landare mikroskopiko horien hazkundea. Izaki horiek, era berean, beste animalia handiago batzuen elikagaia dira, Oregoneko Unibertsitateko (AEB) zientzialariek egindako ikerketan esaten denez. Zientzialariek ohartarazi dutenez, plankton-atmosferan gertatzen den fotosintesiaren ia erdia, karbono dioxidoan gertatzen den fotosintesiaren ondorio izango litzateke.\nTenperatura altuen eta fitoplanktonaren hazkundearen arteko lotura hori ezarri zen 10 urtean satelite bidez hartutako datuak aztertzean. NASAren SEaWiFS sateliteak ozeanoen kolore-aldaketak ebaluatzen ditu, eta, 1997 eta 1999 bitartean, fitoplanktonaren hazkundea hauteman zuen, El Niño fenomeno ozeanikoaren ondorioz. Aitzitik, fitoplankton-mailak jaitsi egin ziren tenperatura beroen fase batean, 2000. urtean hasi eta oraindik irauten duen fase batean.\nAzterketen arabera, oro har, “ozeanoetako produktibitatea jaitsi egiten da klima epelagoa denean” esan zuen Michael Behrenfeld irakasleak, ikerketaren zuzendariak. “Alderantzizko erlazioa dago tenperaturen igoeraren eta fitoplanktonaren ekoizpena gutxitzearen artean”, esan zuen adituak. Ozeanoetako fitoplankton-maila murriztuz gero, karbono dioxidoaren xurgapen txikiagoa izango da, eta horrek eguratsaren egoera okerragotu egingo luke.\nberoketa fitoplancton-eu Global-eu\nIEOk klima-aldaketak Espainiako itsasertz mediterraneoan duen eragina aztertzen du


20. Korrika gauez eta euripean heldu zen, baina inoiz baino indar gehiagorekin | Noaua Kultur Elkartea\nHemen zaude: Hasiera » Aisia » 20. Korrika gauez eta euripean heldu zen, baina inoiz baino indar gehiagorekin\n20. Korrika gauez eta euripean heldu zen, baina inoiz baino indar gehiagorekin\nBy\tnoaua\ton\t2019-01-09\tin\tAisia, Euskara, Jaiak, Jendartea, Kultura\nEuria zarra-zarra goitik behera, baina ez giroak, ezta astegun buruzuri bateko gaua izateak ez zuen zapuztu festa. Euskaraz bizi nahi dugula inoiz baino ozenago aldarrikatu genuen. 20. Korrika inoiz baino indartsuago sartu zen 2017ko apirilaren 4an. “Batzuk” aldarripean. Euskararen aldeko martxak Zubietan, Usurbilen eta Aginagan osatu zuen 11 kilometroko ibilbide zatian eskuz esku eraman zuten lekuko preziatua herri eragile ezberdinetako ordezkariek.\nUne hunkigarriak bizi izan ziren, baina ohi denez, konturatzerako ziztu bizian igaro zen Korrika. Uneok berritzear gara orain. Badator 21. Korrika! Asteazken honetan plazaratu dute ibilbidea; apirilaren 12an (ostiralez) 14:30etan helduko da Aginaga, Usurbil eta Zubietara.\nGirotzen hasteko… 20. Korrika oroitu nahi? Irudiokin 2 urte atzera egingo dugu. Eta bide batez, datorren 21. ediziorako prestatzen hasi!\n20. KORRIKAREN BIDEOAK:\nKorrika, Zubietan barrena\nUsurbilgo kaxkoan eta Kalezarren


Euskaltelek Ikasleak paketea merkaturatu du, 500 megako Internet eta iraupen-konpromisorik gabe\nEskaintza honen bidez, hilean 35 edo 39 euro ordaintzearen truke kontratatu daiteke zerbitzua (ez du iraupen-konpromisorik), 200 edo 500 megako abiadurakoa.\nEten egin daiteke udako oporretan, eta berriro aktibatu hurrengo ikasturtea hasitakoan.\nIkasturtean zehar gurasoen etxetik kanpo pisua eta gastuak ikaskideekin partekatuz bizi diren ikasleentzat berariaz diseinatutako zerbitzua da.\nBilbon, 2019ko abuztuaren 28an. Euskaltelek Ikasleak paketea merkaturatu du. Ikasturtean zehar gurasoen etxetik kanpo bizi diren, eta, askotan, pisua eta gastuak ikaskideekin partekatzen dituzten gazteen beharretara egokitutako eskaintza da.\nInterneteko 200 edo 500 megako konexioa eskaintzen du, eta, 500 megako konexioaren kasuan, telebista-paketea ere kontrata daiteke. Ez du iraupen-konpromisorik, eta, gainera, udan doan eten daiteke eta berriro kontratatu ikasle-pisura itzultzean.\nSustapen hau soluzio paregabea da ikasleentzat, Interneteko konexio ona behar baitute ikasturtean zehar lanak egiteko, campus birtualetara sartzeko edo etxekoekin harremanetan egoteko. Irailaren 30era arte dago indarrean alta berrientzat sustapen hau.\n- iraupen-konpromisorik gabe\n- zerbitzua 3 hilabetez eteteko aukera, doan.\n500 mega, hilean 42 €:\n- 4K deskodetzailea (+Android TBa) eta 80 kanal baino gehiago.


Bergarak irabazi, eta Aloñak, Mondrak eta Aretxabaletak berdindu - Debagoiena - Goiena.eus\nMireia Bikuña 2010-11-21 20:22\nBergarak sufrituz irabazi zuen Real Unionen kontra. Irundarrak 80. minutuan bederatzi jokalarirekin geratu zirenean egin zuen bigarren gola. Iker Arazkonagak egin zituen bi golak Agorrosinen. Mondra galtzen hasi zen Oiartzunen (0-1), emaitzari buelta eman zion Ekain eta Muruaren golekin (1-2), eta azkenean berdindu egin zuen.\nBestalde, Aloñari oso zail jarri zitzaion partidua. hirugarren minutuan 2-0 galtzen zihoan Zumaiakoren kontra. Baina berdintzeko gai izan ziren: Iker Olaldek eta Iñigo Arregik egin zuten gola. Azken horrek 94. minutuan.\nAzkenik, Aretxabaletak gaur arratsaldean jokatu du, eta bana berdindu du Aurrerarekin. Rafa Barrutiaren taldeak alde izan du partidua: hasi eta berehala gola egin dute, eta 20. mintutik jokalari bat gehiagorekin jokatu dute. Baina ezin dute abantaila mantendu eta puntu bat galdu dute.


Patxitrapero: Fotomuntaiak I\nEgia da batzuetan fizkioak errealitatea gainditzen duela, baina gehienetan alderantziz izaten da. Fikzioa, errealitate aspergarria pixkortzera etortzen da.\nOso noizbehinka baino ez ditut egin izan fotomuntaiak, eta konturatu naiz halako batez, oso ondo pasa dedala horretan jarri naizenetan. Irudimenari makila bota, ta a ze gauza xelebreekin etortzen dan! Beraz, horretara jartzera noa gaurtik aurrera, modu intentsiboan (tira, intentsibo xamarrean, hasi orduko gure burua estutzen ezin jarriko gera).\nLehenengo fotomuntaia, Ahotsak.com-i eskeinia. Ordezkari bat behar nuen, eta Asier etorri burura. Horra, nere etorriaren fruitua. Ea zuen gustokoa dan.\nIrudiaren gainean egin “klik”\nBakoitzaren bukaeran, hurrengoaren protagonista zein dan iragarriko det.\nHurrengoa, berari eskeinia:\nEgunen batean aklaratuko al naiz argazkien lizentzia motekin, hemendik hartu diot Asierri\n. Patxi en 7:24 da tarde\nJozulin 12/04/2010 10:08 da tarde\nEne! Hasi naiz dardarka...\nPatxi 12/05/2010 1:34 da manhã\nJozu, eginda daukat, eta kateeeeegorikoa atera zait ;-) Eta arrazoi dezu, has zaitezke dardarka...\nasier 12/06/2010 12:06 da tarde\nTrapero, moztruo!!! ;-)\nPatxi 12/07/2010 3:31 da manhã\nMoztruo deitu didazu?? Baita asmatu ere. Gertuagotik ikusteko, justu hemen goiko botoi berdea sakatu, - lapitzaren ondoan -. Baina ez gero zure umeei erakutsi! Ez al dute gauean ameskaiztoren bat izango ;-)